মাথার উপর তলোয়ার রাখলে তো আর স্বাধীনভাবে মাথা নড়াচড়া করা যায় না\n(২ সপ্তাহ আগে) জুলাই ২০, ২০২১, মঙ্গলবার, ৪:০৩ অপরাহ্ন\nকরোনার এই দেড় বছরে মিডিয়া নতুন পরিস্থিতির মধ্য দিয়ে যাচ্ছে। এটি মোটেও সুখের নয়। বিশেষ করে আমাদের এখানে প্রিন্ট মিডিয়ার অবস্থা খুবই নাজুক। সংবাদপত্র শিল্প অর্থনৈতিকভাবে শক্তিশালী হতে না পারলে স্বাধীন মত প্রকাশ ও চিন্তার স্বাধীনতা বাধাগ্রস্ত হবে। বর্তমানে পৃষ্ঠার পর পৃষ্ঠা বিজ্ঞাপনশূন্য অবস্থায় ছাপা হচ্ছে, মাসের পর মাস এভাবে চলতে থাকলে সংবাদপত্র তার অস্তিত্ব টিকিয়ে রাখবে কীভাবে? প্রিন্ট মিডিয়া বাঁচাতে হলে সমন্বিত উদ্যোগ গ্রহণ জরুরি। ডিজিটাল নিরাপত্তা আইনে বেশকিছু ধারা এমনভাবে সন্নিবেশিত আছে যেখানে স্বাধীন সাংবাদিকতা, স্বাধীনভাবে মত প্রকাশ বাধাগ্রস্ত হচ্ছে। মাথার উপর তলোয়ার রাখলে তো স্বাধীনভাবে মাথা নড়াচড়া করা যায় না। কাজেই যেসব ধারা স্বাধীন সাংবাদিকতার জন্য বাধা তা রহিত করা উচিত।\nসিনিয়র সাংবাদিক, জাতীয় প্রেস ক্লাবের সাবেক সভাপতি ও যুগান্তর সম্পাদক সাইফুল আলম মানবজমিনকে দেয়া সাক্ষাৎকারে করোনায় গণমাধ্যমের বর্তমান সংকট ও এর সমাধানে করণীয় নিয়ে কথা বলেন।\nপরিস্থিতি মোটেই সুখকর নয়। বৈরী আবহাওয়ার মধ্য দিয়েই চলছে মিডিয়া। করোনাকালে যে পরিস্থিতির মধ্য দিয়ে চলেছি এটি আমাদের অভিজ্ঞতার মধ্যে ছিল না। এটি আমাদের ভাবনা বা কল্পনার মধ্যেও ছিল না। করোনার আগে স্বাভাবিক অবস্থাও গণমাধ্যমের জন্য খুব সুখকর ছিল না, অনেক ক্ষেত্রে নেতিবাচকই বলা যায়। বিশেষ করে অর্থনৈতিক মন্দা কাটিয়ে ওঠার চ্যালেঞ্জের মধ্যেই একটি বিরাট ধরনের অভাবনীয় সংকটের মুখে পড়েছে গণমাধ্যম। সারা বিশ্বই সেই সংকটের মধ্যে পড়েছে। বিশ্বের রাজনীতি, অর্থনীতি, সমাজ এক বিরাট শূন্যতার মধ্যে পড়েছে। গণমাধ্যমও এর বাইরে নয়। বাংলাদেশের গণমাধ্যমও সেই ধাক্কার মধ্যে পড়েছে। পৃথিবীর অনেক দেশেই এই করোনাকালে গণমাধ্যম মুখ থুবড়ে পড়েছে। আমরা দেখেছি পৃথিবীর বেশকিছু আন্তর্জাতিক খ্যাতিসম্পন্ন মিডিয়া এই সময় বন্ধ হয়ে গেছে। অনেকগুলো সঙ্কুচিত হয়েছে। বাংলাদেশেও আমরা তা প্রত্যক্ষ করেছি। বিশেষ করে বাংলাদেশের প্রিন্ট মিডিয়ার অবস্থা খুবই নাজুক। নাজুক এই কারণে যে, আমাদের সার্কুলেশন মারাত্মকভাবে বিঘ্ন ঘটেছে, সরবরাহ লাইন একেবারে ভেঙে পড়েছে। বিজ্ঞাপন যেখানে প্রিন্ট মিডিয়ার একমাত্র আয়ের উৎস সেটিও একেবারে পর্যদস্তু। কোথাও কোথাও তা চার ভাগের একভাগে নেমে এসেছে। সার্কুলেশন প্রথম ধাক্কায় সত্তরভাগ নেমে গিয়েছিল। তা যখন ক্রমান্বয়ে পঞ্চাশ ভাগে উন্নীত হয়েছে তখনই আসে করোনার দ্বিতীয় ধাক্কা। এই দ্বিতীয় ধাক্কার মাশুল আমরা এখনো দিচ্ছি। যে কারণে বাংলাদেশের বেশকিছু গণমাধ্যমে সাশ্রয়ী অবস্থান গ্রহণ করার অজুহাতে কোথাও কোথাও লোকবল ছাঁটাই করা হয়েছে, কোথাও কোথাও বেতন কমানো হয়েছে, কোথাও কোথাও ওয়েজবোর্ডের অন্তর্ভুক্ত সাংবাদিক-কর্মচারীদের চাকরির অবসান ঘটিয়ে অনেককে চুক্তিভিত্তিক নিয়োগ দেয়া হয়েছে। এটা তো কেবল লোকবলের ক্ষেত্রে হয়েছে। অন্যান্য ক্ষেত্রে বিশেষ করে, কাগজগুলো পৌঁছে দেয়ার জন্য যারা হকার তাদেরও অনেকে পেশা পরিবর্তন করে ফেলেছেন। কারণ এই পেশা থেকে দৈনিক যে আয় হচ্ছে তা দিয়ে তাদের জীবন চলছিল না। একটি সংবাদপত্র যার বিজ্ঞাপনের আয় চার ভাগের একভাগ হয়ে গেছে, যার সার্কুলেশন তিরিশ-চল্লিশ শতাংশে নেমে এসেছে। এর বাইরে সংবাদপত্রে নিউজপ্রিন্ট আমদানি করতে হয় এর শুল্কও অনেক বেশি। বাংলাদেশে করপোরেট ব্যবসায়ীদের ট্যাক্স কমানো হয়েছে কিন্তু সংবাদপত্রকে শিল্প হিসেবে ঘোষণা করলেও এ সেক্টরে কোনো ধরনের ট্যাক্স কমানো হয়নি। কাজেই বেশকিছু করারোপের ক্ষেত্রেও সংবাদপত্র একটি বৈরী আবহাওয়ার মধ্যে রয়েছে। সম্পাদক পরিষদের পক্ষ থেকে এবং সংবাদপত্র মালিকদের পক্ষ থেকে বারবার এসব বিষয়ে দেন-দরবার করা হয়েছে, দাবি উত্থাপন করা হয়েছে। যৌক্তিক দাবিগুলোর বিষয়ে সরকারের নানা মহলে উপস্থাপন করায় সহানূভূতি পাওয়া গেছে বটে তবে সেইসব দাবি আজ পর্যন্ত কার্যকর হয়নি। যে কারণে সংবাদপত্রগুলো অর্থনৈতিকভাবে স্বাবলম্বী হতে পারছে না ক্রমেই একটি রুগ্ণ শিল্পে পরিণত হচ্ছে। এটি সংবাদপত্রের জন্য যেমন অশনিসংকেত, সংবাদ কর্মীদের জন্যও অশনি সংকেত। স্বাধীন মত প্রকাশের ক্ষেত্রে, গণতান্ত্রিক ব্যবস্থায় রাষ্ট্রীয় কাঠামো এগিয়ে নেয়ার ক্ষেত্রে এটি বড় ধরনের বাধা।\nসংবাদপত্র যদি নিজস্ব অর্থায়নের মধ্য দিয়ে মেরুদ- সোজা করে দাঁড়াতে পারে তবেই মতপ্রকাশ ও চিন্তার যে স্বাধীনতা নিশ্চিত করেছে সংবিধান বাস্তবে তার প্রতিফলন দেখতে পারবো।\nপ্রণোদনা আমরা চেয়েছি বটে কিন্তু এখন পর্যন্ত আমরা তার কোনো প্রতিফলন পাইনি। প্রতিফলন তো দূরের কথা সংবাদপত্রগুলো বিজ্ঞাপন বাবদ প্রায় দেড়শ’ কোটি টাকা পায় সরকারের কাছে- এই দুর্যোগে এই অর্থ ছাড়ের বিষয়ে আবেদন নিবেদন করা হয়েছিল। এককালীন দশ কোটি টাকার একটি ছাড় করা হয়েছে। কথা হচ্ছে যেখানে শতাধিক কোটি টাকা পাওনা সেখানে দশ কোটি টাকা তো কোনো বিষয় নয়। দেড় বছর হলো করোনা চলছে এমন পরিস্থিতি সামাল দিতে প্রণোদনা কোথায় দেয়া হয়নি? ক্ষুদ্র শিল্প, মাঝারি শিল্প, ভারী শিল্প এমনকি যারা কোটি কোটি টাকা খেলাপি ঋণ নিয়েছেন তারাও প্রণোদনা পাচ্ছেন সেখানে সংবাদপত্র তো প্রণোদনা পাইইনি উল্টো তার পাওনা পর্যন্ত পাচ্ছে না। এটি সরকারের বিবেচনায় নেয়া দরকার।\nতাছাড়া এখন যে বিজ্ঞাপনের রেট সংবাদপত্র পাচ্ছে এটি অনেক পুরনো হয়ে গেছে। এটি দিয়ে সংবাদপত্র টিকিয়ে রাখা সম্ভব নয়। এটিরও পরিবর্তন হওয়া দরকার। অন্তত তিন চারগুণ বৃদ্ধি করা দরকার। সেখানেও আমরা কোনোরকম আশ্বাস বা সদিচ্ছার প্রমাণ পাচ্ছি না। প্রণোদনা তো চাই কিন্তু তার আগে আমার পাওনা চাই। করোনায় সরকারি-বেসরকারি সবরকম অফিস বন্ধ। তাহলে সংবাদপত্র কালেকশন কোথা থেকে করবে। মাস গেলেই তো সাংবাদিক-কর্মচারীদের বেতন দিতে হবে। এভাবে চলতে থাকলে বেতন কোথা থেকে আসবে। পৃষ্ঠার পর পৃষ্ঠা বিজ্ঞাপনশূন্য অবস্থায় ছাপা হচ্ছে, মাসের পর মাস এভাবে চলতে থাকলে সংবাদপত্র তার অস্তিত্ব টিকিয়ে রাখবে কীভাবে?\nঅবশ্যই সরকারের দায়িত্ব রয়েছে। সরকারের সংশ্লিষ্ট মন্ত্রীর দায়িত্ব রয়েছে। সংশ্লিষ্ট মন্ত্রণালয় ও মন্ত্রীর সঙ্গে একাধিকবার বসা হয়েছে। তিনি আশ্বাসও দিয়েছেন। এর সঙ্গে যে শুধু তথ্য মন্ত্রণালয় জড়িত তা তো নয়, এর সঙ্গে আরও বেশক’টি মন্ত্রণালয় জড়িত। তাদের সঙ্গে নোয়াব, সম্পাদক পরিষদ, এডিটরস গিল্ড, ফেডারেল সাংবাদিক ইউনিয়ন, ঢাকা সাংবাদিক ইউনিয়নসহ আরও যে সব সংগঠন আছে এর সঙ্গে তথ্য, আইন ও অর্থ মন্ত্রণালয় সকলে মিলে যদি সংবাদপত্র শিল্পকে বাঁচানোর জন্য উদ্যোগ গ্রহণ না করা হয়, সমন্বিত উদ্যাগ যদি গ্রহণ না করা হয় তাহলে সংবাদপত্র শিল্পকে টিকিয়ে রাখা খুব কঠিন। অনেক বড় চ্যালেঞ্জের মধ্য দিয়ে যাচ্ছে সংবাদপত্র। সরকার ঘোষিত নবম ওয়েজ বোর্ড কি সব জায়গায় কার্যকর হয়েছে? হয়নি। পাঁচ বছর আগেই গণমাধ্যমকর্মী আইন নিয়ে নীতিগত সিদ্ধান্ত হয়েছে কিন্তু তা এখনো পর্যন্ত আইনে পরিণত হয়নি।\nপ্রশ্ন: ডিজিটাল নিরাপত্তা আইন নিয়ে আলোচনা আছে। একজন সিনিয়র সাংবাদিককে গ্রেপ্তার ও মুক্তি নিয়ে সরব সাংবাদিক সমাজ\nসংবাদপত্র বিশেষ করে সাংবাদিকের স্বাধীনতায় আমি বিশ্বাসী। যেকোনো সংবাদকর্মীই তা বিশ্বাসী করেন এটা বলার অপেক্ষা রাখে না। আমরা অবাধ তথ্য প্রবাহে বিশ্বাসী। আমরা স্বাধীন চিন্তায় বিশ্বাসী। মতপ্রকাশের স্বাধীনতায় বিশ্বাসী।ডিজিটাল নিরাপত্তা আইনের কয়েকটি ধারা এমনভাবে উল্লেখ করা হয়েছে যাতে স্বাধীন সংবাদিকতা বাধাগ্রস্ত হয়। বিষয়টি সম্পাদক পরিষদের পক্ষে সুস্পষ্ট কয়েকটি ধারা উল্লেখ করে সংশ্লিষ্ট মন্ত্রণালয়সহ একাধিক মন্ত্রীর সঙ্গে বৈঠক করে তুলে ধরা হয়েছে। বিষয়টি নিয়ে তারা একমতও হয়েছেন। কিন্তু তা শিথিল হয়নি।\nডিজিটাল এই যুগে ডিজিটাল নিরাপত্তা আইনের প্রয়োজন আছে তা অস্বীকার করার কোনো উপায় নেই। ডিজিটাল অপরাধও অনেক বেড়েছে। সেটাও আমাদের ধর্তব্যের মধ্যে নিতে হবে। কিন্তু বর্তমান আইনে বেশকিছু ধারা এমনভাবে সন্নিবেশিত আছে যেখানে স্বাধীন সাংবাদিকতা, স্বাধীনভাবে মতপ্রকাশ বাধাগ্রস্ত হয়। মাথার উপর তলোয়ার রাখলে স্বাধীনভাবে মাথা নড়াচড়া করা যায় না। ডিজিটাল নিরাপত্তা আইনের ক্ষেত্রেও তাই ঘটেছে। রাষ্ট্রের পক্ষ থেকে বারবার বলা হয়েছে সাংবাদিকদের বিষয়ে সরকার যথেষ্ট সহানূভুতিশীল। এ আইন তাদের বিরুদ্ধে ব্যবহার করা হবে না। কিন্তু বাস্তবে আমরা দেখেছি গত ছয় মাসে ডিজিটাল নিরাপত্তা আইনে প্রচুর সংখ্যক মামলা সাংবাদিকের বিরুদ্ধে হয়েছে। সাংবাদিকদের এই আইনে কারাগারে যেতে হচ্ছে। আমাদের কাছে তথ্য আছে, এ নিয়ে ভিন্নরকম বক্তব্য দেয়ার অবকাশ নেই। আমরা মনে করি, ডিজিটাল নিরাপত্তা আইনের যে সকল ধারা- উপধারাগুলো স্বাধীন সাংবাদিকতায় প্রতিবন্ধকতা সৃষ্টি করে সেগুলো রহিত করা উচিত।\nসেটা নাটকীয়ভাবে হঠাৎ করে আমাদের সামনে এসেছে। আমরা সাম্প্রতিক সময়ে একটি ঘটনায় তা প্রয়োগ করতে দেখেছি। এত পুরনো একটি আইনকে টেনে এনে সাংবাদিকদের বিপরীতে অবস্থান কেন নেয়া হলো সেটি বোধগম্য নয়।\nপ্রেস ক্লাবকে মনে করি বাংলাদেশের মানুষের আকাক্সক্ষার প্রতিচ্ছবি। বাংলাদেশের নিপীড়িত, নির্যাতিত, অধিকারবঞ্চিত মানুষ তারা তাদের কথা বলার জন্য ছুটে আসে এখানে। ছাপান্ন হাজার বর্গমাইলের মানুষ এখানে তাদের দাবি নিয়ে ছুটে আসে, অবস্থান নেয়, মানববন্ধন করে। অধিকারবঞ্চিত মানুষ মনে করে এখানে প্রতিবাদ করলে তাদের কথা রাষ্ট্র যারা পরিচালনা করেন তাদের কান পর্যন্ত পৌঁছবে। এখানে উত্থাপিত অনেক দাবি-দাওয়া সংবাদপত্রে প্রচারিত হওয়ার ফলে পূরণও হয়েছে। প্রেস ক্লাব সেই জনগণের আকাক্সক্ষা এখনো ধারণ করে। প্রেস ক্লাব মানুষের বিশ্বাস এবং আস্থার প্রতীক হিসেবে আছে। এত রকম রাজনৈতিক বিভক্তির মধ্যেও জাতীয় প্রেস ক্লাব ঐক্যের কথা বলে। সাংবাদিকদের নানান রকম সংগঠন রয়েছে কিন্তু জাতীয় প্রেস ক্লাব তার মর্যাদা নিয়ে, স্বাতন্ত্র্য নিয়ে তার মর্যাদা পালন করে চলেছে। বাংলাদেশের স্বাধীনতা আন্দোলন, স্বাধিকার আন্দোলন, অসাম্প্রদায়িক বাংলাদেশ গড়ার যে আন্দোলন তার সবকিছুর সূতিকাগার এই প্রেস ক্লাব। একাত্তরের পঁচিশে মার্চ রাতেও প্রেস ক্লাব আক্রান্ত হয়েছে। দেশের যেকোনো দুঃসময়ে প্রেস ক্লাব তার দায়িত্বশীল ভূমিকা পালন করেছে এবং আজও তা অব্যাহত আছে।\nকরোনা আমাদের নতুন এক অবস্থার মধ্য দিয়ে নিয়ে গেছে। আমরা যেমনটি ভাবতে পারিনি দুনিয়াতেই তাই ঘটছে। সদস্যদের স্বাস্থ্য নিরাপত্তা নিশ্চিতের প্রয়োজনে আমাদেরকে প্রেস ক্লাবও বন্ধ রাখতে হয়েছে। তবুও আমি মনে করি, এই অতিমারিতে অন্য যেকোনো প্রতিষ্ঠানের চেয়ে প্রেস ক্লাব খুব কম সময় বন্ধ ছিল। সীমিত পরিসরে, স্বাস্থ্যবিধি মেনে প্রেস ক্লাব খুলে দেয়া হয়েছে।\nঅতিমারি মোকাবিলায় সংবাদপত্র শিল্পের সঙ্গে যারা যুক্ত তাদের সকলের সমন্বিত উদ্যোগ জরুরি। সংবাদপত্রগুলোর যে বকেয়া পাওনা রয়েছে তা অনতিবিলম্বে পরিশোধ এবং সেই লক্ষ্যে সমস্ত মন্ত্রণালয়গুলোকে সাতদিন অথবা দশদিন সময় বেঁধে দেয়া- যেন এরমধ্যেই সকল পাওনা পরিশোধ করা হয়। যেখানে অন্যান্য শিল্প রক্ষায় প্রণোদনা দিচ্ছেন, থোক বরাদ্দ করছেন সেখানে সংবাদপত্র শিল্প রক্ষায় প্রণোদনা দিচ্ছেন না কেন? বিভিন্ন সেক্টরে যেখানে এক লক্ষ হাজার কোটি টাকা প্রণোদনা দিচ্ছেন সেখানে এ শিল্পের জন্য পাঁচশ’ কোটি টাকার একটি থোক বরাদ্দ হতেই পারে। তা যদি না হয় সংবাদ শিল্পকে নামমাত্র সুদে বা বিনা সুদে এক হাজার কোটি টাকা ঋণ দেয়া যেতে পারে। এ সুবিধার জন্য প্রিন্ট বা ইলেক্ট্রনিক মিডিয়ার একটি বড় ধরনের উদ্যোগ নেয়া দরকার।\nএখন কি আমরা সরকারের কার্যক্রম নিয়ে লিখছি না। সংবাদপত্রে বা টেলিভিশনে আসছে না, প্রচার হচ্ছে না। কথা হতে পারে আমরা যার কাছ থেকে আর্থিক সুবিধা নেবো তার বিরুদ্ধে অবস্থান নেবো কিনা? সারা বিশ্বে সাংবাদিকতা একটি চাপের মধ্যেই থাকে। সেটি অর্থনৈতিক চাপ, রাজনৈতিক চাপ, পেশি শক্তির চাপ। এর মধ্যেও আমরা কতোটা স্বাধীন সাংবাদিকতা করতে পারছি বা করছি এটি একটি বড় প্রশ্ন। আমরা তো পুঁজির দ্বারাও দারুণভাবে নিয়ন্ত্রিত। সে জায়গাতে সংবাদপত্র তার অস্তিত্ব বজায় রেখেই প্রণোদনা পেতে পারে বলে আমি মনে করি।\n২০ জুলাই ২০২১, মঙ্গলবার, ৮:১৮\nসমাধান কি? গণতন্ত্র, বাক স্বাধীনতা এ সবের জন্য সংগ্রাম ত চলছে আর চলবে, কিন্ত সবক নাই কেন? প্রত্যেকে নিজের মধ্যে গঠন করুন গণতন্ত্র ও বাক স্বাধীনতীর বিদ্যাপীঠ ও শ্রদ্ধা বোধ।\n২০ জুলাই ২০২১, মঙ্গলবার, ৭:৩০\nশিক্ষাই নাই,শিক্ষিত লোক তৈরি হবেনা, তার মানে আর সংবাদ পত্র সাংবাদিক এসবের প্রয়োজন নেই।\n২০ জুলাই ২০২১, মঙ্গলবার, ৩:৩৪\nChokhe jol elo. E vabe koto din kadbo?


Don’t do Animal Sacrifice on Roads, Appeals AIMPLB Member to Muslims.\n‘রাস্তায় পশুহত্যা করবেন না’, বকরি ইদের আগে মুসলিমদের পরামর্শ মৌলানার\nPublished by: Soumya Mukherjee | Posted: August 4, 2019 7:48 pm| Updated: August 4, 2019 7:49 pm\nসংবাদ প্রতিদিন ডিজিটাল ডেস্ক: প্রকাশ্য রাস্তায় পশুহত্যা করবেন না। বকরি ইদের আগে এই পরামর্শই দিলেন অল ইন্ডিয়া মুসলিম পার্সোনাল ল বোর্ড(এআইএমপিএলবি)-এর সদস্য মৌলানা কেআর ফিরাঙ্গি মাহালি। রবিবার একটি সংবাদমাধ্যমের মুখোমুখি হয়ে ভারতের মুসলিমদের কাছে এই আবেদনই রাখলেন তিনি। পাশাপাশি সরকারের তরফে যে পশুগুলিকে নিষিদ্ধ করা হয়নি তাদের জবাই করার পরামর্শই দেন তিনি।\n[আরও পড়ুন: কর্ণাটকের পর মিশন মধ্যপ্রদেশ! ৩০ জন বিধায়ককে নোটিস আয়কর দপ্তরের]\nএপ্রসঙ্গে বলেন, “আমি জানি প্রতিবছরের মতো এবারও মহা ধুমধামে ইদ-আল-আধা পালন করবেন এদেশের মুসলিমরা। কিন্তু, তাঁদের কাছে আমি আবেদন করব সরকার নিষিদ্ধ করেছে এই রকম কোনও পশু বলি দেবেন না। একমাত্র সেই পশুগুলিকেই বলি দিন যাদের উপর কোনও নিষেধাজ্ঞা নেই। আর প্রকাশ্যে বলি না দিয়ে কোনও মাদ্রাসা বা নিজের বাড়িতে দিন। আপনার ধর্মাচরণের পদ্ধতিতে যেন অন্য ধর্মের কেউ আঘাত না পান সেদিকেও লক্ষ্য রাখবেন। পাশাপাশি পশু বলিদানের ছবি তুলে তা সোশ্যাল মিডিয়াতে পোস্টও করবেন না।”\nইদ-আল-আধা বা বকরি ইদ নামে খ্যাত মুসলিম সম্প্রদায়ের এই অনুষ্ঠান গোটা বিশ্বজুড়ে পালন করা হয়। রমজান মাসের পর যে ইদ-উল-ফিতর হয় তার প্রায় দুমাস বাদে হয় এই অনুষ্ঠান। বিভিন্ন দেশে ভিন্ন নামে পরিচিত হলেও সব জায়গাতেই পশুবলি দিয়ে পালন করা হয় এই অনুষ্ঠানটি। তবে এই অনুষ্ঠানের পর পশুহত্যার যে ছবিগুলি সোশ্যাল মিডিয়াতে পোস্ট করা হয় তা দৃষ্টিকটু বলে অভিযোগ অনেকের।\n[আরও পড়ুন: কংগ্রেসে শেষ হচ্ছে গান্ধীরাজ! আগামী সপ্তাহেই নতুন সভাপতির নাম ঘোষণা]\nএর আগে জুলাই মাসে এই নিয়ে মন্তব্য করেছিলেন তেলেঙ্গানার স্বরাষ্ট্রমন্ত্রী মেহমুদ আলিও। বলেছিলেন, “হিন্দুদের ভাবাবেগকে সম্মান দিয়ে মুসলিমদের উচিত আসন্ন ইদে গরু না বলি দেওয়া। কারণ, এই দেশের একটা বড় অংশের মানুষ গরুকে দেবতা রূপে পুজো করে৷ সেই ভাবাবেগকে সম্মান জানানো উচিত মুসলিমদের।”\nপ্রকাশ্য রাস্তায় পশুহত্যা করবেন না, বকরি ইদের আগে পরামর্শ মুসলিমদের।\nএই পরামর্শই দিলেন অল ইন্ডিয়া মুসলিম পার্সোনাল ল বোর্ডের সদস্য মৌলানা কেআর ফিরাঙ্গি মাহালি।


West Bengal Flood: বাড়ির একতলা পর্যন্ত জল, এখনও ডুবে খানাকুল! বুধবার পরিদর্শনে মমতা– News18 Bangla\nMAMATA BANERJEE TO VISIT FLOOD AFFECTED AREAS OF KHANAKUL ON WEDNESDAY DMG\nWest Bengal Flood: বাড়ির একতলা পর্যন্ত জল, এখনও ডুবে খানাকুল! বুধবার পরিদর্শনে মমতা\nএমনই পরিস্থিতি খানাকুলের৷ বুধবার পরিদর্শনে যাচ্ছেন মুখ্যমন্ত্রী৷\nখানাকুলের ২ নম্বর ব্লকের প্রতিটি গ্রাম পঞ্চায়েত এলাকাই জলের নীচে ডুবে রয়েছে৷ বিশেষত রূপনারায়ণ এবং মুণ্ডেশ্বরী নদী সংলগ্ন এলাকার অবস্থা সবথেকে খারাপ (West Bengal Flood)৷\n#খানাকুল: আগামিকাল, বুধবার খানাকুল সহ হুগলি এবং হাওড়ার বন্যা কবলিত এলাকা পরিদর্শনে যাবেন মুখ্যমন্ত্রী মমতা বন্দ্যোপাধ্যায়৷ আকাশপথেই প্লাবিত এলাকাগুলি পরিদর্শন করবেন মুখ্যমন্ত্রী৷ পাশাপাশি খানাকুলে বন্যা পরিস্থিতি পর্যালোচনায় প্রশাসনিক বৈঠকও করার কথা রয়েছে মুখ্যমন্ত্রীর৷ হুগলির খানাকুল ছাড়াও হাওড়ার উদয়নারায়ণ, আমতার মতো প্লাবিত এলাকাগুলিও পরিদর্শন করবেন মমতা বন্দ্যোপাধ্যায়৷\nজানা গিয়েছে, বুধবার খানাকুল এক নম্বর ব্লকের অন্তর্গত ঘোষপুর মান্নানডাঙার মাঠে পৌঁছবে মুখ্যমন্ত্রীর হেলিকপ্টার৷ সেখানেই জেলা প্রশাসনের আধিকারিকদের থেকে বন্যা পরিস্থিতির সর্বশেষ অবস্থা জেনে নেবেন মমতা বন্দ্যোপাধ্যায়৷ প্রয়োজনীয় নির্দেশ দেবেন তিনি৷\nখানাকুলের ২ নম্বর ব্লকের প্রতিটি গ্রাম পঞ্চায়েত এলাকাই জলের নীচে ডুবে রয়েছে৷ বিশেষত রূপনারায়ণ এবং মুণ্ডেশ্বরী নদী সংলগ্ন এলাকার অবস্থা সবথেকে খারাপ৷ এই সমস্ত অঞ্চলে দোতলা পাকা বাড়গুলির একতলা পর্যন্ত জলের নীচে চলে গিয়েছে৷ তবে সোমবার রাতেও বিভিন্ন এলাকায় জলস্তর বাড়তে থাকলেও এ দিন আর নতুন করে জল বাড়েনি বলেই খবর৷\nখানাকুলের বন্যা কবলিত এলাকায় আটকে পড়া মানুষকে উদ্ধারে সোমবারই বায়ুসেনা এবং ভারতীয় সেনাবাহিনীর সাহায্য নিয়েছিল রাজ্য সরকার৷ হেলিকপ্টার এবং নৌকায় বাড়ির ছাদে আশ্রয় নেওয়া অনেককেই উদ্ধার করা হয়৷ জলবন্দি এলাকায় পানীয় জলেরও সংকট তৈরি হয়েছে বলে অভিযোগ৷\nহুগলির পাশাপাশি হাওড়ার বন্যা পরিস্থিতিও খারাপ হতে শুরু করেছে৷ উদয়নারায়ণপুরের পর আমতার একাংশেও জল ঢুকতে শুরু করেছে৷ বৃষ্টি বাড়লে এবং ডিভিসি জল ছাড়ার পরিমাণ আরও বাড়ালে পরিস্থিতির অবনতি হওয়ার আশঙ্কা থাকছে৷\nFirst published: August 03, 2021, 16:44 IST


অপহরণকারী চক্রের ৯ সদস্য আটকঃ অপহৃত ৪ জন উদ্ধার – Bartabazar.com\nঅপহরণকারী চক্রের ৯ সদস্য আটকঃ অপহৃত ৪ জন উদ্ধার\nপ্রকাশিত: ৬:২৭ অপরাহ্ণ, বৃহঃ, ১২ সেপ্টেম্বর ১৯\nচট্টগ্রামের বাকলিয়া থানাধীন আব্দুল লতিফ হাটখোলা মহিলা স্কুল এলাকায় অভিযান চালিয়ে অপহরণকারী চক্রের ৯ সদস্যকে গ্রেফতার করেছে পুলিশ।\nবুধবার (১১ সেপ্টেম্বর) রাত সাড়ে ১১টার দিকে স্থানীয় লিচু ফ্যাক্টরির গার্ড রুম থেকে তাদের গ্রেফতার করা হয়। সেই সাথে অপহৃত মোহাম্মদ বেলাল (৩০), ইয়াছিন (২৪), বশির আহমদ (৪৫) ও মোহাম্মদ ফারুককে (২৩) উদ্ধার করা হয় বলে জানান বাকলিয়া থানার ভারপ্রাপ্ত কর্মকর্তা (ওসি) মোহাম্মদ নেজাম উদ্দিন।\nপুলিশ আরও জানায়, ৮-৯ জনের সংঘবদ্ধ দল ওই বাসায় ঢুকে ডিবির লোক পরিচয় দিয়ে তাদের মারধর করে। মারধরের পরে তাদের থানায় নিয়ে যাওয়ার কথা বলে বাকলিয়ার লিচু ফ্যাক্টরির গার্ড রুমের আটকে রাখা হয় এবং ৫ লাখ টাকা মুক্তিপণ দাবি করে।অপহরণকারীরা চারজনের পরিবারের মোবাইলে ফোন করে দুইটি বিকাশ নম্বরে টাকাও পাঠাতে বলে।\nঅপহৃত ব্যক্তিদের পরিবার হকে থানায় অভিযোগ করলে পুলিশ দ্রুত অভিযানে নামে। বাকলিয়ার ডেপুটি রোডে অবস্থিত হাফিজ টেলিকম সেন্টারে টাকা নিতে এলে প্রথমে জাহিদুর আলম (২৩) ও আবু হেলালকে (২৮) আটক করা হয়। এরপর তাদের স্বীকারোক্তি অনুযায়ী অভিযান চালিয়ে মো. সোহাগ (২৪), মো. সাকিল (২৪), ইব্রাহিম (২০), মো. ইমরান (২৬), মো. মুজিব (২৫), শওকত আলী (২৬) ও মো. সাহাব উদ্দিনকে (১৯) গ্রেফতার করা হয়। উদ্ধার করা হয় নগদ ৩২ হাজার ৭০০ টাকা।\nএ ঘটনায় গ্রেফতারকৃতদের বিরুদ্ধে মামলা দায়ের করা হয়েছে এবং তাদেরকে আদালতে পাঠানো হয়েছে বলে জানান ওসি মোহাম্মদ নেজাম উদ্দিন।


ইহুদি (ইসরাইলি) জাতির কি পৃথিবীতে বসবাসের অধিকার আছে? [ পর্ব – ২ ] – ইস্টিশন ব্লগ\nPosted in ইতিহাস, ব্যক্তিগত কথাকাব্য, শোকগাঁথা\nসাংবিধানিকভাবে ইহুদি ইসরাইলের রাষ্ট্রীয় ধর্ম (বাংলাদেশের মত) হলেও, সকল নাগরিকের যার যার ধর্ম পালনের সম্পূর্ণ অধিকার বিদ্যমান। যে কারণে দেশটির জনসংখ্যার ৭৫.৪% ইহুদি, ১৬.৯% আরব মুসলিম, ২.১% আরব খৃষ্টান, ১.৭% দ্রুজ মুসলমান, ৪% নাস্তিক ও অন্যান্য ধর্ম অনুসরণ করে। ইসরাইলি পার্লামেন্ট ভবনেও মুসলিমদের জন্য মসজিদ বিদ্যমান। দেশটিতে সাংসদ, একজন কেবিনেট মন্ত্রী ও সুপ্রিমকোর্টের বিচারপতি পদেও আরব মুসলমানরা আছে। দেশটির জাতীয় ভাষা হিব্রু কিন্তু দাপ্তরিক ভাষা আরবি ও ইংরেজি। রাস্তায় বিলবোর্ড ও সড়ক নির্দেশিকা হিব্রু, আরবি ও ইংরেজি ভাষায় লিখিত। স্কুলে সকল শিক্ষার্থীর হিব্রু, আরবি ও ইংরিজ ভাষা শেখা বাধ্যতামূলক। আরব মুসলিমরা প্রধানত ইসরাইলের গালিল, নাজেভ, হাইফা, জেরুজালেম, আক্রি ও রামাল্লায় বসবাস করে। ১,১৫,০০০ দ্রুজদের সবার বসবাস গোলাম মালভূমিতে।\nজন্ম থেকে পোড় খাওয়া ও কষ্ট সওয়া এ জাতিটিকে বহু বছর আগেও ব্যাবিলনের রাজা (নবুশ্যাড্ নেযার) আক্রমণ করেছিল। ব্যাবিলনীয় সৈন্যরা তাদের ঘরে ঘরে প্রবেশ করে তাদের হত্যা করে, বাকি সমস্ত লোকজনকে বন্দী করে ইসরাইল জাতিটাকে ক্রীতদাসে পরিণত করে তাদের দেশ ব্যাবিলেনে নিয়ে গেল, ইহুদিদের ডেভিড মন্দির (Temple of David) ধ্বংস করে দিলো তারা। যিহোবা আবার সিরিয়ায় ফিরিয়ে এনে তাদের ওপর দয়া করলেন। ইহুদিরা আবার ধনে-জনে সমৃদ্ধ হয়ে উঠলো, তারা তাদের ডেভিড মন্দির পুন.নির্মাণ করলো। ৭০-খ্রীস্টাব্দে রোমান টিটাস ইহুদিদের আক্রমণ করে তাদের পাইকারীভাবে হত্যা শুরু করলো, তাদের মেয়েদের নিয়ে গেলো, ধন-সম্পত্তি সব লুটে নিলো, ইহুদিদের ডেভিড মন্দির (Temple of David) সহ তাদের রাজধানী যেরুজালেম শহর সম্পূর্ণ ধ্বংস করে দিলো এবং তারপর সিরিয়া থেকে সমস্ত জাতিটাকে সমূলে উচ্ছেদ করে দিলো। হাজার হাজার বছরের বাসস্থান থেকে উৎখাত হয়ে ইহুদিরা মধ্যপ্রাচ্যের বিভিন্ন স্থানে বসতি স্থাপন করলো। ইসলামের নবীর আগমনকালে ইহুদিদের প্রধান কয়েকটি বসতি ছিল মদিনা ও তার আশেপাশে। ইসলামের নবীর আবির্ভাব এবং মদীনায় হিজরত করে আসার সময় মদীনায় প্রধানত: দু’টি জাতি বসবাস করতো। (১) মদীনার আরব বাসিন্দা এবং (২) ইহুদি সম্প্রদায়। এই দু’টি জাতি আবার অনেকগুলো গোত্রে বিভক্ত ছিলো। যেমন মদীনার আরব বাসিন্দারা দুই গোত্রে বিভক্ত ছিলো যথা (১) আউস এবং (২) খাযরাজ। আউস গোত্রের গুরুত্বপূর্ণ চারটি শাখা ছিলো যথা (১) বনু আবদিল আশহাল (২) বনু জাফর (৩) বনু মুয়াবিয়া এবং (৪) বনু হারিসা। এমনিভাবে খাযরাজও ছিলো চারটি গোত্রের সমষ্টি। যথা (১) মালিক (২) আদী (৩) মাযিন এবং (৪) দ্বীনার। আর মদিনায় অবস্থানকারী ইহুদিদের মোট গোত্র ছিলো ২০-টিরও বেশি। তবে এই ২০-টি গোত্র গুরুত্বপূর্ণ ও বড় বড় তিনটি গোত্রে সীমাবদ্ধ ছিলো। যথা- (১) বনু নাজীর (২) বনু কুরাইজা (৩) বনু কাইনুকা। মদিনার আরব বাসিন্দা তথা আউস খাযরাজের বংশধারা ইয়ামানের ‘আযদ’ গোত্রের সাথে গিয়ে মিলিত হয়। দ্বিতীয় শতাব্দীর শেষের দিকে ইয়ামানের উপর আবিসিনিয়ার আক্রমণের কারণে ইয়ামানের অবস্থা অনিশ্চিত হয়ে পড়ে। এসময় মা’আরিব নামক একটি বাঁধ ধ্বংস হয়ে যায়, যার দ্বারা ইয়ামানের বিভিন্ন ফসলী জমিতে পানি দেয়া হতো। ফলে কৃষি জমিতে সেচ উপযোগী পানির ভীষণ অভাব ও তীব্র সঙ্কট দেখা দেয়। এ ধরণের আরো বিভিন্ন সমস্যার কারণে আউস ও খাযরাজ গোত্রের পূর্বপুরুষরা বিভিন্ন বিরতিতে একের পর এক মদীনায় হিজরত করে। বিখ্যাত প্রাচ্যবিদ স্যডিভ এর মতে, “আওস ও খাযরাজ গোত্র তিনশত খ্রিষ্টাব্দের দিকে মদীনাকে তাদের বাসভূমিতে পরিণত করে এবং ৪৯২ খ্রিষ্টাব্দের দিকে মদীনার উপর তাদের প্রাধান্য প্রতিষ্ঠিত হয়”। আর মদীনার ইহুদি সম্প্রদায় আউস ও খাযরাজেরও বহু পূর্বে খ্রিষ্টীয় প্রথম শতাব্দীতে মদীনায় আগমন করে। প্রখ্যাত ইহুদি পন্ডিত ড. ইসরাইল ওয়েলফিন্সন এর মতে, “সত্তর খ্রিষ্টাব্দে ইহুদি ও রোমকদের যুদ্ধের পরিণতিতে যখন ফিলিস্তিন ও বাইতুল মুকাদ্দাস ধ্বংস হয়ে যায় এবং ইহুদিরা পৃথিবীর বিভিন্ন এলাকায় ছড়িয়ে পড়ে, তখন ইহুদিদের বহু দল আরব দেশগুলোর দিকে মুখ ফিরায়।” (তারিখুল ইয়াহুদ দি বিলাদিল আরব)। এমনি করে ধীরে ধীরে প্রথম শতাব্দিতেই ইহুদিরা মদিনাকে তাদের আবাসস্থল রূপে গ্রহণ করে। মদিনায় অবস্থানকারী ইহুদিদের বড় বড় গোত্র বনু কুরাইজা ও বনু নাজীর শত্রুতার সূত্র ধরে তাদের স্বজাতীয় অপর গোত্র বনু কাইনুকার বিরুদ্ধে মদিনায় বসবাসকারী আরব গোত্র আওসকে সাথে নিয়ে যুদ্ধে লিপ্ত হয়, ফলে তারা অসহায় হয়ে একেকজন একেক আরব সর্দার বা গোত্রের অধীনতা গ্রহণ করে। তাদেরকে নিয়মিত রাজস্ব বা কর দিয়ে তাদের ছত্রছায়ায় ও সহায়তায় জীবন যাপন করতে থাকে। মদীনার আরব বাসিন্দা আউস ও খাযরাজ ১২০ বছর যাবত গৃহযুদ্ধে জড়িয়ে ছিলো। যার মধ্যে সর্বপ্রথম যুদ্ধ ছিলো ‘সুমাইর’ আর সর্বশেষ যুদ্ধ ছিলো ‘বুআস’। ইসলামের নবীর আগমনের পর থেকে প্রথমে মদিনা ও পরবর্তীতে সিরিয়া ও সমগ্র আরব ভূমি থেকে ইহুদি তথা ইসরাইলিদের হত্যা ও বাস্তুচ্যুত করা হয়, যার প্রমাণ ইসলামের ইতিহাস ও কোরান-হাদিস সর্বত্র সহজ প্রাপ্য।\nইহুদি-বিদ্বেষ বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে। এধরনের বিদ্বেষের মধ্যে ব্যক্তিগত ঘৃণা থেকে শুরু করে সংঘবদ্ধ জাতি-নিধনও পড়ে। ইংরেজিতে একে বলা হয় এন্টি-সেমিটিজম (Anti-Semitism), যার অর্থ দাঁড়ায় সেমিটিয় সম্প্রদায়ের প্রতি বিদ্বেষ। সেমিটিয় একটি বৃহৎ ভাষাভাষী গোষ্ঠী, যার মধ্যে হিব্রুভাষী ছাড়াও আরবি ভাষীরাও অন্তর্ভুক্ত। তথাপি অ্যান্টি-সেমিটিজম ইহুদি-বিদ্বেষ বোঝাতেই ব্যবহৃত হয়। উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টান ও মুসলমানরা ইহুদি ধর্মের ব্যাপারে তাদের নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন ইত্যাদি। শিল্প-বিপ্লবের পর ইহুদিদের আর্থ-সামাজিক অবস্থার উন্নতি ঘটতে থাকে দ্রুত। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ আনা হয়। তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও, এই বংশানুগতিক অপতত্ত্বকে ‘বৈজ্ঞানিক’ তত্ত্ব মনে করে এ ধরণের জাতিগত সংস্কারের যথার্থতা স্বীকার করে নেয়। ১৯৪১, বাবি ইয়ার (Babi Yar) এর গণহত্যা, দুইদিনের ব্যবধানের যেখানে নাৎসী ও স্থানীয় ইউক্রেনীয় বাহিনী প্রায় ৩৩,০০০ ইহুদিকে গুলি করে হত্যা করে। এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে ইহুদিদের হত্যা করে। প্রায় ৬০ লক্ষ ইহুদিকে হত্যা করা হয়, যা ইতিহাসে ‘হলোকস্ট’ (Holocaust) নামে পরিচিত।\nইসরাইল-প্যালেস্টাইনের (প্রাক্তন কেনান) আদিবাসীরা কখনো মুসলিম বা খৃষ্টান ছিল না। ইহুদিদের পূর্বপুরুষ ছিল যা্যাবর হিব্রু জাতি, যাদের উদ্ভব মূলত ইরাকের মেসোপটেমিয়া অঞ্চলে। মূল ইসরাইল অঞ্চলের আদিবাসীদের হটিয়ে দিয়ে তারা সেখানে বাস করা শুরু করে। ঐ ভূখন্ড তাদের ধর্মীয় গ্রন্থ অনুসারে ঈশ্বর স্বয়ং তাদের প্রদান করেছে, যার বর্ণনা পাওয়া যাবে তাদের পবিত্র ধর্মীয় গ্রন্থ তৌরাতে এভাবে “মাবুদ ইব্রাহিমকে বললেন, তুমি তোমার নিজের দেশ, আত্মীয় স্বজন ছেড়ে, আমি তোমাকে যে দেশ দেখাবো সে দেশে যাও” (পয়দায়েশ ১১:১২), মূলত বর্তমান ’ইসরাইল’ বা ’কেনান’ সম্পর্কেই তাদের পুস্তকে এ কথা বলা হয়েছে (যেমন বহু মুসলমান বিশ্বাস করে, পুরা পৃথিবীকেই দারুল ইসলাম বানাতে হবে, আল্লাহ তাদের পৃথিবী দিয়ে দিয়েছেন)। আসলে এই ভূখন্ড আরো বিস্তৃত ইরাকের দজলা-ফোরাত থেকে মিশরের নীল নদ পর্যন্ত (জেনেসিস–পুরাতন খন্ড)। বর্তমান ইসরাইলী ইহুদিরা তাদের মৃত হিব্রু ভাষাকে জীবিত করেছে নানা বুদ্ধিমত্তায়। প্যালেস্টাইনীরা আদিবাসীও প্রাচীন ক্যানানাইট, জেবুসাইট, সামারিটান ইত্যাদি জাতির বংশধর। জেনেটিকালি তারা জিওনিস্ট প্রতিবেশী ইহুদিদেরই কাছাকাছি। ষষ্ঠ শতকে ইসলামী শাসন প্রবর্তনের পর হেজাজ অঞ্চলের আরবদের সাথে তাদের রক্তের সংমিশ্রণ ঘটে (যদিও তারা উভয়ই আবার সেমেটিক এবং জেনেটিকালি খুব কাছাকাছি)। ইহুদিরা একসময় আরামাইক (ঈসা বা যিশুর মাতৃভাষা) হিব্রু, এমনকি আরবি ভাষাতেও কথা বলত। ইউরোপীয় ইহুদিদের অনেকেরই ভাষা ছিল ঈদ্দিশ।\n[এরপর ৩য় পর্ব আগামীকাল রাত ৮:০০ টায়]\n← ভারত চীন সম্পর্ক ও বিশ্বব্যাপী এর প্রভাব- ষষ্ঠ পর্ব\nধর্মগ্রন্থের সূচনাকালকে চ্যালেঞ্জ জানায় যে ভাস্কর্য →


Gujarat couple seeks gift of BJP vote in their wedding card dgtl - Anandabazar\nGujarat couple seeks gift of BJP vote in their wedding card dgtl\nবিয়ের কার্ডে গিফট নয়, হবু দম্পতি চাইলেন...\nআমদাবাদ ১৩ জানুয়ারি ২০১৯ ১৫:২৯\nএ ভাবেই বিয়ের কার্ড ছাপানো হয়েছে।\nহাতে নিয়ে নাড়াচাড়া করলে এই বিয়ের কার্ডের ‘মাহাত্ম্য’ বোঝার উপায় নেই। দেখতে আর পাঁচটা সাধারণ কার্ডের মতোই। উপরেই ইংরাজি হরফে লেখা বর-কণের নাম। নীচে সুন্দর একটা গণেশের ছবি। তার নীচে ভেনু। কার্ডের ‘মাহাত্ম্য’ বুঝতে হলে চোখটা নামাতে হবে আরও একটু নীচে।\nসেখানে বড় বড় হরফে লেখা রয়েছে: আপনারা ইচ্ছামতো নমো অ্যাপে বিজেপির দলীয় খাতে দান করুন। আর ২০১৯ এর লোকসভা নির্বাচনে নরেন্দ্র মোদীকে ভোট দিন। এটাই হবে আমাদের উপহার।\nলেখার দু’দিকে বিজেপির দলীয় প্রতীক পদ্মফুলের ছবিও রয়েছে!\nনিশ্চয় ভাবছেন কারা এই হবু নবদম্পতি? তাঁরা হলেন গুজরাতের সুরাটের বাসিন্দা যুবরাজ এবং সাক্ষী। এই সুরাট থেকে এর আগেও বিয়ের কার্ডে বিজেপির হয়ে প্রচার করার নজির রয়েছে। ধবল এবং জয়া নামে দুই দম্পতি একই কার্ড ছাপিয়েছিলেন নিজেদের বিয়ের জন্য।\nআরও পড়ুন: ৩৩ বছর শুধু কালো চা খেয়ে বেঁচে আছেন ইনি!\nযুবরাজ অবং সাক্ষী অবশ্য শুধুমাত্র বিজেপির জন্য ভোট চেয়েই ক্ষান্ত হননি। কার্ডের পাতা ওল্টানোর অপেক্ষা মাত্র! পরের পাতা জুড়ে আবার রাফাল নিয়ে অনেক তথ্যও দিয়েছেন তাঁরা। যার মাথায় লেখা ‘কিপ কাম অ্যান্ড ট্রাস্ট নমো’। অর্থাৎ রাফাল বিতর্কে কান না দিয়ে নমোর উপর ভরসা রাখতে অনুরোধ করেছেন ওই হবু দম্পতি।\nআরও পড়ুন: ‘আপনার মেয়েকে অপহরণ করব, বাঁচাতে যা পারেন করুন’! হুমকি মেল কেজরীওয়ালকে\nরাফাল নিয়ে ৯টা পয়েন্ট উল্লেখ করা হয়েছে ওই কার্ডে। যা শুরু হচ্ছে ‘একজন বোকাও সাধারণ এয়ারক্র্যাফ্টের সঙ্গে রাফাল যুদ্ধবিমানের তুলনা করবেন না’ এই পয়েন্ট দিয়ে। আর শেষ অর্থাৎ ৯ নম্বর পয়েন্টে উল্লেখ করা হয়েছে, ‘রাহুল গাঁধী ফ্রান্সের প্রেসিডেন্টের প্রসঙ্গ টেনে এনে রাফাল বিতর্ক উস্কে দিতে চেয়েছিলেন। কিন্তু পরবর্তীকালে তাঁর সমস্ত অভিযোগ ফ্রান্সের প্রেসিডেন্ট নিজ মুখে অস্বীকার করেছেন’। রাফাল নিয়ে বিরোধীদের সমস্ত অভিযোগ এবং অভিযোগের বিপক্ষে পাল্টা যুক্তি দিয়ে সাজিয়েছে মাঝের পয়েন্টগুলো।\nWedding Card Gujarat Suratগুজরাত


রবিবার চাঁদ দেখা গেলে সোমবার ঈদ - Patheo24 রবিবার চাঁদ দেখা গেলে সোমবার ঈদ - Patheo24\nনিজস্ব প্রতিবেদক :: রোববার চাঁদ দেখা গেলে সোমবার পবিত্র ঈদুল ফিতর। ঈদ মোবারক। যথাযথ ধর্মীয় ভাবগাম্ভীর্য ও ব্যাপক উৎসাহ উদ্দীপনার মধ্যদিয়ে সারাদেশে মুসলমানরা এদিন তাদের বৃহত্তম ধর্মীয় উৎসব ঈদুল ফিতর উদযাপন করবে। ধর্মপ্রাণ মুসল্লিরা পবিত্র রমজানে পুরো এক মাস রোজা পালন করে এখন জামাতে ঈদের নামাজ আদায়ের প্রস্তুতি গ্রহণ করছেন। পবিত্র ঈদুল ফিতর উপলক্ষে রবিবার থেকে ৩ দিনের সরকারি ছুটি শুরু হয়েছে। রাষ্ট্রপতি মো. আবদুল হামিদ, প্রধানমন্ত্রী শেখ হাসিনা এবং সংসদে বিরোধীদলীয় নেতা বেগম রওশন এরশাদ পবিত্র ঈদুল ফিতর উপলক্ষে দেশবাসীকে ঈদের শুভেচ্ছা জানিয়ে পৃথক বাণী দিয়েছেন। রাজধানী ঢাকাসহ সারাদেশে সরকারি-বেসরকারি উদ্যোগে ঈদ জামাতের প্রস্তুতিও ইতোমধ্যে সম্পন্ন করা হয়েছে। আবহাওয়া অনুকূলে থাকলে রাজধানীতে ঈদের প্রধান জামাত অনুষ্ঠিত হবে সকাল সাড়ে ৮টায় জাতীয় ঈদগাহে। রাজধানীতে ঈদের এ প্রধান জামাতে ইমামতি করবেন বায়তুল মুকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান। বিকল্প ইমাম হিসেবে উপস্থিত থাকবেন শায়খুল হাদীস মাওলানা সৈয়দ ওয়াহীদুয্যামান।\nরাষ্ট্রপতি, বিচারপতিগণ, মন্ত্রী পরিষদের সদস্যবর্গ, মুসলিম বিশ্বের কূটনীতিকবৃন্দ জাতীয় ঈদগাহে ঈদের নামাজ আদায় করবেন। ঈদগাহে মহিলাদের জন্যও আলাদা নামাজের ব্যবস্থা করা হয়েছে। ঢাকা দক্ষিণ সিটি করপোরেশন জাতীয় ঈদগাহের প্রধান জামাত অনুষ্ঠানের সকল প্রস্তুতি ইতোমধ্যে সম্পন্ন করেছে। শনিবার দুপুরে জাতীয় ঈদগাহের প্রস্তুতি দেখতে এসে ঢাকা দক্ষিণ সিটি কর্পোরেশনের মেয়র সাঈদ খোকন জানান, এবার বাড়তি সর্তকতা হিসেবে জাতীয ঈদগাহে বজ্রনিরোধক ব্যবস্থা গ্রহণ করা হয়েছে। ঈদের প্রধান জামাতের নিরাপত্তা নিশ্চিত করতে র‌্যাব ও পুলিশসহ আইন-শৃংখলা রক্ষাকারী বাহিনীর সদস্যরা সার্বক্ষণিক নজরদারি বজায় রেখে চলেছেন। সাদা পোশাকে র‌্যাব এবং পুলিশ সদস্যরাও তৎপর রয়েছেন। ঢাকা মেট্রোপলিটন পুলিশ কমিশনার আসাদুজ্জামান মিয়া শনিবার ঈদগাহ পরিদর্শনে এসে জানান, জাতীয় ঈদগাহ ময়দানের ঈদের জামাতে চার স্তরের নিরাপত্তা ব্যবস্থা থাকবে। নিরাপত্তার স্বার্থে রাজধানীর জাতীয় ঈদগাহ ও জাতীয় মসজিদ বায়তুল মোকাররমে জায়নামাজ ছাড়া অন্য কিছু নিয়ে মুসল্লিদের প্রবেশ করার অনুমতি দেয়া হবে না। তিনি বলেন, জননিরাপত্তার স্বার্থে ব্যাগ বা অন্য কিছু নয়, শুধু জায়নামাজ সাথে নিয়ে মুসল্লিরা জামাতে আসবেন। ব্যাগসহ ঈদগাহে ও জাতীয় মসজিদে কাউকে প্রবেশ করতে দেয়া হবে না। ডিএমপি পুলিশ কমিশনার বলেন, রাজধানীর প্রায় ৫শ’ স্থানে ছোট-বড় ঈদ জামাত অনুষ্ঠিত হবে। যেসব জায়গায় ঈদ জামাত হবে, সেসব স্থানে পর্যাপ্ত নিরাপত্তা ব্যবস্থা গ্রহণ করা হয়েছে। সব স্থানেই পোশাকে ও সাদাপোশাকে আইনশৃঙ্খলা রক্ষাকারী বাহিনীর সদস্যরা থাকবে বলেও তিনি জানান। এদিকে জাতীয় মসজিদ বায়তুল মোকাররমে এবারও ৫টি ঈদ জামাত অনুষ্ঠিত হবে। প্রথম জামাত হবে সকাল ৭টায়। এর পরপর বায়তুল মোকাররম মসজিদে আরও ৪টি জামাত হবে যথাক্রমে ৮টা, ৯টা, ১০টা ও পৌনে ১১টায়।\nবায়তুল মোকাররমের প্রথম জামাতে ইমামতি করবেন এ মসজিদের পেশ ইমাম মুফতি মুহিবুল্লাহিল বাকী নদভী, দ্বিতীয়টিতে ইসলামিক ফাউন্ডেশনের মুহাদ্দিস মাওলানা ওয়ালিয়ুর রহমান খান, তৃতীয়টিতে জাতীয় মসজিদের পেশ ইমাম মাওলানা মহিউদ্দিন কাশেম, চতুর্থটিতে ইসলামিক ফাউন্ডেশনের ইমাম প্রশিক্ষণ একাডেমির ধর্মীয় প্রশিক্ষক মাওলানা জাকির হোসেন এবং পঞ্চম ও সর্বশেষ জামাতে ইসলামিক ফাউন্ডেশনের মুফতি হাফেজ মাওলানা মোহাম্মদ আবদুল্লাহ ইমামতি করবেন। ইসলামিক ফাউন্ডেশন সূত্রে জানা গেছে, আবহাওয়া প্রতিকূল থাকলে বায়তুল মোকাররম মসজিদে সকাল ৯টায় অনুষ্ঠেয় ঈদ জামাত দেশের প্রধান ঈদ জামাত হিসেবে গণ্য হবে। বাংলাদেশ জাতীয় সংসদ ভবনের দক্ষিণ প্লাজায় সকাল ৮টায় ঈদুল ফিতর উপলক্ষে ঈদ জামাতের আয়োজন করা হয়েছে। এখানে মন্ত্রী পরিষদের সদস্যবর্গ, জাতীয় সংসদের হুইপবৃন্দ, সংসদ সদস্য ও সংসদ সচিবালয়ের কর্মকর্তা-কর্মচারীসহ এলাকার মুসল্লিগণ জামাতে অংশ নেবেন। ঢাকা দক্ষিণ ও ঢাকা উত্তর সিটি করপোরেশনের তত্ত্বাবধানে প্রতিটি ওয়ার্ডের মসজিদ, মাঠ ও ঈদগাহে ৪/৫টি করে মোট ৪০৮টি ঈদ জামাতের আয়োজন করা হয়েছে। ঢাকা দক্ষিণ সিটি কর্পোরেশনের (ডিএসসিসি) মেয়র কার্যালয়ের কর্মকর্তা উত্তম কুমার রায় জানান, ডিএসসিসি’র ৫৭টি ওয়ার্ডের প্রত্যেকটিতে ৪টি করে ২২৮টি স্থানে ঈদ জামাতের আয়োজন করা হয়েছে। ঢাকা উত্তর সিটি কর্পোরেশনের সমাজকল্যাণ কর্মকর্তা এনায়েত হোসেন জানান, উত্তর সিটি কর্পোরেশনের ৩৬টি ওয়ার্ডের প্রত্যেকটিতে ৫টি করে মোট ১৮০টি ঈদ জামাতের আয়োজন করা হয়েছে। ঢাকা বিশ্ববিদ্যালয় কেন্দ্রীয় মসজিদ মসজিদুল জামিআয় ঈদের দু’টি জামাত অনুষ্ঠিত হবে। ঈদের প্রথম জামাত অনুষ্ঠিত হবে সকাল ৮টায় এবং দ্বিতীয় জামাত হবে সকাল ৯টায়। প্রথম জামাতে ইমামতি করবেন মসজিদের সিনিয়র ইমাম খতিব ড. সৈয়দ মুহাম্মদ এমদাদ উদ্দীন এবং দ্বিতীয় জামাতে ইমামতি করবেন মসজিদের ইমাম খতিব হাফেজ নাজীর মাহমুদ। ঢাকা বিশ্ববিদ্যালয়ের সলিমুল্লাহ মুসলিম হল মেইন গেইট সংলগ্ন মাঠে এবং শহীদুল্লাহ হল লনে সকাল ৮টায় পৃথক দু’টি ঈদ জামাত অনুষ্ঠিত হবে। প্রতি বছরের মতো এবারও কিশোরগঞ্জের শোলাকিয়ায় দেশের সর্ববৃহৎ ঈদের জামাত অনুষ্ঠিত হবে। ইতোমধ্যে সেখানেও ঈদ জামাতের সব প্রস্তুতি সম্পন্ন করা হয়েছে। গত ঈদুল ফিতরে জঙ্গি হামলার পরও কিশোরগঞ্জের শোলাকিয়ায় অনুষ্ঠিত হয়েছিল, দেশের সবচেয়ে বড় ঈদের জামাত। তাই এবার নিরাপত্তা ব্যবস্থাকে সর্বোচ্চ গুরুত্ব দিয়ে চলছে ঈদ জামাতের শেষ মুহূর্তের প্রস্তুতি। এবার ১৯০তম ঈদুল ফিতরের জামাত অনুষ্ঠিত হবে শোলাকিয়ায়। প্রতিবছরের মতো এবারও জামাত শুরু হবে সকাল ১০টায়।\nজামাতে ইমামতি করবেন ইসলাহুল মুসলিমিন পরিষদের চেয়ারম্যান আল্লামা ফরীদউদ্দীন মাসঊদ। সকাল পৌনে দশটা থেকে বৃহত্তর এ জামাতটি সরাসরি সম্প্রচার করবে চ্যানেল আই। শোলাকিয়া ঈদগাহ পরিচালনা কমিটির নেতৃত্বে জেলা প্রশাসন, পুলিশ প্রশাসন ও পৌরসভা শোলাকিয়ার জামাতকে সফল করতে দিনরাত পরিশ্রম করে যাচ্ছে। জামাতের প্রস্তুতি ও নিরাপত্তার বিষয়গুলো দেখতে জেলা প্রশাসকসহ র‌্যাব-পুলিশ ও বিজিবির কর্মকর্তারা পরিদর্শন করেছেন শোলাকিয়া ঈদগাহ মাঠ। তারা দফায় দফায় বৈঠকে বসছেন। ঈদের দিন সরকারি, আধা সরকারি ও স্বায়ত্তশাসিত প্রতিষ্ঠানসমূহের ভবনে জাতীয় পতাকা উত্তোলন করা হবে। এ উপলক্ষে বনানীর ঢাকাগেট থেকে বঙ্গভবন পর্যন্ত প্রধান সড়ক এবং সড়ক দ্বীপসমূহে জাতীয় পতাকা এবং বাংলা ও আরবিতে ঈদ মোবারক লেখা ব্যানার ও ফেস্টুন দিয়ে সজ্জিত করা হবে। গুরুত্বপূর্ণ সরকারি ভবনসমূহ আলোকসজ্জায় সজ্জিত করা হবে। বাংলাদেশ বেতার ও বাংলাদেশ টেলিভিশন ঈদ উপলক্ষে বিশেষ অনুষ্ঠানমালা প্রচার করবে। বেসরকারি স্যাটেলাইট টিভি চ্যানেলগুলো ঈদ উপলক্ষে টানা ৭ দিন বিশেষ অনুষ্ঠানমালা সম্প্রচারের ঘোষণা দিয়েছে। ঈদ উপলক্ষে বিভিন্ন পত্র-পত্রিকা বিশেষ সংখ্যা প্রকাশ করছে।\nঈদের দিন দেশের বিভিন্ন হাসপাতাল, কারাগার, সরকারি শিশুসদন, ছোটমনি নিবাস, সামাজিক প্রতিবন্ধী কেন্দ্র, আশ্রয়কেন্দ্র, ভবঘুরে কল্যাণ কেন্দ্র ও দুস্থ কল্যাণ কেন্দ্রসমূহে উন্নতমানের খাবার পরিবেশন করা হবে। এছাড়া ঢাকা মহানগরীর বিভিন্ন স্থানে রাষ্ট্রীয়নীতির সাথে সঙ্গতিপূর্ণ চলচ্চিত্র প্রদর্শন করা হবে। সুবিধাবঞ্চিত শিশুদের বিনা টিকেটে উত্তর ও দক্ষিণ সিটি কর্পোরেশনের আওতাধীন সব শিশুপার্কে প্রবেশের সুযোগ এবং নগরী জুড়ে বিনোদন ও সাংস্কৃতিক অনুষ্ঠানের ব্যবস্থা করা হয়েছে। বিভাগীয় কমিশনার, জেলা প্রশাসক ও উপজেলা নির্বাহী কর্মকর্তা বা স্থানীয় সরকার প্রতিষ্ঠানসমূহ জাতীয় কর্মসূচি ও নিজ নিজ কর্মসূচির আলোকে ঈদুল ফিতর উদযাপন করবেন। বিদেশে অবস্থিত বাংলাদেশ দূতাবাসসমূহে যথাযথ মর্যাদায় সরকারি কর্মসূচির আলোকে ঈদুল ফিতর উদযাপিত হবে। ঈদ উপলক্ষে মুসল্লীদের নিরাপত্তা এবং আইন-শৃঙ্খলা পরিস্থিতি স্বাভাবিক রাখতে রাজধানীসহ সারা দেশে বিশেষ নিরাপত্তাব্যবস্থা গ্রহণ করা হয়েছে।


আত্মগোপনে মুরাদ, ফেরেনি বাসায় আত্মগোপনে মুরাদ, ফেরেনি বাসায় – আমাদের কথা\nনিউজ ডেস্ক: স্ত্রী ডা. জাহানারা এহসান জিডি করার পর আত্মগোপনে চলে গেছেন সাবেক তথ্য প্রতিমন্ত্রী ডা. মুরাদ হাসান। তার ব্যক্তিগত মোবাইল ফোন বন্ধ। তিনি বাসাতেও ফেরেননি। ঝামেলা এড়াতে তিনি আত্মগোপনে চলে গেছেন বলে জানা গেছে।\nজিডির তদন্ত কর্মকর্তা ধানমন্ডি থানার এসআই রাজিব হাসান আমাদের সময়কে বলেন, শুক্রবার বন্ধের দিন হওয়ায় জিডির তদন্তের জন্য আদালতের অনুমতি নেওয়া হয়নি। শনিবার আদালত থেকে জিডির তদন্তের জন্য অনমুতি নেওয়া হবে। তারপর অভিযোগের বিষয়গুলো তদন্ত করে দেখবে পুলিশ। ডা. মুরাদের স্ত্রী এখনো নিরাপত্তাহীনতায় ভুগছেন কিনা জানতে চাইলে তিনি বলেন, পুলিশ সার্বক্ষণিক তার খোঁজখবর নিচ্ছে। তার সঙ্গে যোগাযোগ করা হচ্ছে। যদি কোনো ধরনের নিরাপত্তা শঙ্কা বোধ করেন তা হলে তাৎক্ষণিক পুলিশকে জানাতে বলা হয়েছে। পুলিশ ব্যবস্থা নেবে।


তিন দফা দাবিতে ভিসির বাসভবন ঘেরাও, প্রশাসনিক ভবনে তালা - The Campus Today তিন দফা দাবিতে ভিসির বাসভবন ঘেরাও, প্রশাসনিক ভবনে তালা - The Campus Today\nতিন দফা দাবিতে ভিসির বাসভবন ঘেরাও, প্রশাসনিক ভবনে তালা\nআপডেট টাইম রবিবার, ২৬ জানুয়ারী, ২০২০, ৮.২৫ পিএম\nতিন দফা দাবিতে জাতীয় কবি কাজী নজরুল ইসলাম বিশ্ববিদ্যালয়ে (জাককানইবি) ভিসি বাংলো ঘেরাও করে বিক্ষোভ করে শিক্ষার্থীরা। প্রশাসনিক ভবনসহ বিভিন্ন অনুষদ ভবন গুলোর মূল ফটকে তালা ঝুলিয়ে দেন শিক্ষার্থীরা।\nআজ রবিবার সকাল ১০ টায় একটি বিক্ষোভ মিছিল ক্যাম্পাস প্রদক্ষিণ শেষে জয় বাংলার মোড়ে অবস্থান নিয়ে সমাবেশ করে। এর আগে সকাল ৯টার দিকে শিক্ষার্থীরা জাককানইবির প্রশাসনিক ভবনে তালা দিয়ে বিভিন্ন স্লোগান দিতে থাকে।\nসকালে প্রশাসনিক ভবনে কর্মকর্তারা প্রবেশের চেষ্টা করলেও ব্যর্থ হয়ে দাঁড়িয়ে থাকতে হয়েছে। এ সময় বিপাকে পরে ২০১৯-২০ শিক্ষাবর্ষের কোটায় ভর্তি হতে আসা শিক্ষার্থীরা।\nআন্দোলনের ৪ ঘণ্টা অতিবাহিত হলেও প্রশাসন থেকে কেউ না আসায় ক্ষুব্ধ শিক্ষার্থীরা বিক্ষোভ মিছিল নিয়ে ভিসি বাংলোর সামনে এসে অবস্থান নিয়ে অবরোধ করে রাখে ভাইস চ্যান্সেলর (ভিসি) প্রফেসর ড. এ এইচ এম মোস্তাফিজুর রহমানকে।\nশিক্ষার্থীদের দাবিগুলোর মধ্যে রয়েছে ১৫ দিনের মধ্যে দুই হল চালু করতে হবে, ৫টি বাস প্রদান করতে হবে, মসজিদ ও মন্দিরের ভিত্তি প্রস্থর স্থাপন করতে হবে। এ সমস্যাগুলোর ব্যাপারে বক্তব্য দিতে গিয়ে শিক্ষার্থীদের ক্ষোভের মুখে পড়েন বিশ্ববিদ্যালয়টির ভিসি।\nপরে আন্দোলনরত শিক্ষার্থীদের আশ্বস্থ করতে আসেন বিশ্ববিদ্যালয়ের প্রক্টর ড. উজ্জ্বল কুমার প্রধান, ছাত্র উপদেষ্টা ড. শেখ সুজন আলী প্রমুখ। আন্দোলনের এক পর্যায়ে প্রক্টরিয়াল বডি উপাচার্যের বাসভবনে প্রবেশ করে উপাচার্যসহ আন্দোলনরত শিক্ষার্থীদের সাথে কথা বলে।\nবিশ্ববিদ্যালয়ের ভিসি প্রফেসর ড. এ এইচ এম মোস্তাফিজুর রহমান বক্তব্যে বলেন, “আগামী মার্চের ৩০ তারিখের মধ্যে হলে উঠার ব্যবস্থা করবো এবং আগামী ৭ দিনের মধ্যে ১টি নিজস্ব বাস চালু হবে। অচিরেই মসজিদ মন্দিরের কাজ শুরু করবে প্রশাসন। তা লিখিত আকারে তা আপনাদের জানানো হবে।”


আ. লীগ পরিচয় দিলে সবচেয়ে খারাপ জায়গায় পোস্টিং – আওয়ার নিউজ\nচিকিৎসক-রোগীর স্বার্থ সংরক্ষণে শীঘ্রই ‘চিকিৎসা সেবা আইন-২০১৬’ আসছে জানিয়ে স্বাস্থ্য ও পরিবার কল্যাণ মন্ত্রী মোহাম্মদ নাসিম বলেছেন, তদবিরে আওয়ামী লীগ পরিচয় দিলে তাকে খারাপ জায়গায় পোস্টিং দেয়া হবে।\nবুধবার (১ জুন) রাজধানীর বাংলাদেশ মেডিকেল অ্যাসোসিয়েসন (বিএমএ) অডিটোরিয়ামে আয়োজিত এক অনুষ্ঠানে তিনি এ হুঁশিয়ারি দেন।\n৩৪তম বিসিএম (স্বাস্থ্য) ও বিসিএস (পরিবার পরিকল্পনা) ক্যাডারের কর্মকর্তাদের যোগদান উপলক্ষে এ অনুষ্ঠানের আয়োজন করে স্বাস্থ্য মন্ত্রণালয়।\nডাক্তারদের পদায়ন ও প্রমোশনের ক্ষেত্রে তদবিরে কাজ হবে না উল্লেখ করে মন্ত্রী বলেন, ‘আমি যখন স্বাস্থ্যমন্ত্রী, তখন সবার স্বাস্থ্যমন্ত্রী। এখানে কোনো রাজনীতি নেই। ডাক্তারদের পদায়নে কোনো রাজনৈতিক পরিচয়ে কাজ হবে না। আওয়ামী লীগের পরিচয় দিলে তাকে সবচেয়ে খারাপ জায়গায় পোস্টিং দেয়া হবে। ডাক্তারদের পদায়ন ও প্রমোশনে আমি কোনো আপস করি না।’\nনতুন ডাক্তারদের উদ্দেশে তিনি বলেন, ‘সকলের পদায়ন হবে নিজের জেলাতে। আপনাদের প্রথম কাজ হবে নিজের গ্রাম-জেলায় রোগীদের সেবা দেয়া। শুধুমাত্র ঢাকা বিভাগের নিয়োগ পাওয়া ৬০ জনকে সাময়িকভাবে অন্যত্র নিয়োগ দিতে হচ্ছে। কারণ এখানে পদ খালি নেই।’\n‘শুধুমাত্র স্বামী-স্ত্রীদের একজায়গাতে নিয়োগ দেয়ার কথা বলা হয়েছে। এ নিয়োগ নিয়ে অতীতেও কোনো তদবির শুনিনি, ভবিষ্যতেও কোনো তদবিরে কাজ হবে না’, বলেন স্বাস্থ্যমন্ত্রী।\nডাক্তারদের মানবিক দৃষ্টিভঙ্গি থাকতে হবে উল্লেখ করে মন্ত্রী আরো বলেন, ‘একটি মানবিক হাত দরকার, যে হাত রোগীকে আপন মানুষের মতো সেবা করবে। কাজে ভুল-ত্রুটি থাকতে পারে, কিন্তু ইচ্ছেটা যেন ভুল না হয়।’\nমহাজোট সরকার ক্ষমতায় থাকাকালে ১৩ হাজার নতুন ডাক্তারকে নিয়োগ দেয়া হয়েছে জানিয়ে মোহাম্মদ নাসিম বলেন, ‘শীঘ্রই সাড়ে তিন হাজার নার্স নিয়োগ দেয়া হবে। পর্যায়ক্রমে সাড়ে ১৩ হাজার নতুন নার্স নিয়োগ দেয়া হবে।’\nঅনুষ্ঠানে আরো বক্তব্য দেন স্বাস্থ্য ও পরিবার কল্যাণ মন্ত্রণালয়ের সচিব সৈয়দ মনজুরুল ইসলাম, স্বাস্থ্য অধিদপ্তরের মহাপরিচালক অধ্যাপক ডা. দীন মোহাম্মদ নুরুল হক, বিএমএ’র মহাসচিব ডা. এম ইকবাল, স্বাধীনতা চিকিৎসক পরিষদের (স্বাচিপ) মহাসচিব অধ্যাপক ডা. আব্দুল আজিজ প্রমুখ।\nজাতীয় Comments Off on আ. লীগ পরিচয় দিলে সবচেয়ে খারাপ জায়গায় পোস্টিং সংবাদটি প্রিন্ট করুন\n« ওয়াশিংমেশিনে আটকে গেল মাথা (পূর্বের সংবাদ)\n(পরের সংবাদ) আনারসের সুস্বাদু শরবত »


রোগীরা নয় স্বাস্থ্য কর্মকর্তা ব্যবহার করেন অ্যাম্বুলেন্স\n১০ জুন ২০১৬, ১৫:৪৯\nমতলব উত্তর উপজেলা স্বাস্থ্য কমপ্লেক্সের একমাত্র অ্যাম্বুলেন্সটির ব্যবহার রোগীর না স্বাস্থ্য কর্মকর্তার ব্যবহার করছেন (!)- এমনই প্রশ্ন দেখা দিয়েছে। ইতোপূর্বে অ্যাম্বুলেন্সটি স্বাস্থ্য কর্মকর্তার ব্যবহারের অভিযোগ পাওয়া গেলেও কয়েকদিন আগে তা বাস্তবে প্রতিফলিত হয়। ৬ জুন সকালে ছেংগারচর পৌরসভার বালুরচর গ্রামের সত্তরোর্ধ্ব নূরজাহান বেগম গুরুতর অসুস্থ হয়ে পড়লে অ্যাম্বুলেন্সের অভাবে উন্নত চিকিৎসার জন্য তাকে ঢাকায় নেয়া সম্ভব হয়নি।\nজানা যায়, গুরুতর অসুস্থ অবস্থায় ভোর চারটায় নূরজাহান বেগমকে মতলব উত্তর উপজেলা স্বাস্থ্য কমপ্লেক্সে ভর্তি করা হয়। কর্তব্যরত চিকিৎসক মেহেদী হাসান রোগীর অবস্থা দেখে উন্নত চিকিৎসার জন্য দ্রুত ঢাকায় নিয়ে যাওয়ার পরামর্শ দেন। কিন্তু হাসপাতালের ঐ অ্যাম্বুলেন্সটি ব্যবহারের অনুমতি চাইলে উপজেলা স্বাস্থ্য কর্মকর্তা ডা. আবু ইউসুফ কাজী তা দিতে অস্বীকৃতি জানায়।\nঅথচ অ্যাম্বুলেন্সটি হাসপাতালে থাকা সত্ত্বেও মৃত্যু পথযাত্রী মায়ের চিকিৎসার জন্য তা ব্যবহার করতে না পেরে স্বজনরা আবেগাপ্লুত হয়ে হাউমাউ করে কাঁদতে শুরু করেন। এরপরও ঐ স্বাস্থ্য কর্মকর্তার হৃদয় গলেনি।\nঅসুস্থ নূরজাহান বেগমের ছেলে উজ্জল মিয়া জানান, ডাক্তার আমার মায়ের অবস্থা গুরুতর দেখে উন্নত চিকিৎসার জন্য দ্রুত ঢাকায় নেয়ার পরামর্শ দেন। তখন আমি স্বাস্থ্য কর্মকর্তার সাথে অ্যাম্বুলেন্সের জন্য যোগাযোগ করলে তিনি অ্যাম্বুলেন্সটি নিয়ে চাঁদপুর জেলা সদরে মিটিংয়ে যাবেন বলে জানায়। এ কথা শুনে আমরা স্বাস্থ্য কর্মকর্তাকে ভাড়া গাড়ির ব্যবস্থা করে দেয়ার বিনিময়ে অ্যাম্বুলেন্সটি চাইলেও তিনি তা দিতে অস্বীকৃতি জানান।\nকর্তব্যরত চিকিৎসক মেহেদী হাসান জানান, ভোর ৪টায় রোগী নিয়ে আাসলে রোগীর শারীরিক অবস্থা গুরুতর হওয়ায় তাকে দ্রুত ঢাকা নেয়ার পরামর্শ দেই। সকাল ৬টায় রোগীকে হাসপাতাল থেকে রেফার করা হলেও ভিন্ন ব্যবস্থায় রোগীকে ঢাকা নিতে তারা অনেক দেরি করেন।\nখোঁজ নিয়ে জানা গেছে, মতলব উত্তর উপজেলার ১৪টি ইউনিয়ন ও একটি পৌরসভার ৪ লক্ষাধিক মানুষের জন্য একটি ব্যবহার অনুপযোগী অ্যাম্বুলেন্স ছিল। পরে স্থানীয় সংসদ সদস্য, দুর্যোগ ব্যবস্থাপনা ও ত্রাণমন্ত্রী মোফাজ্জল হোসেন চৌধুরী মায়া বীরবিক্রম অত্যাধুনিক মানের একটি অ্যাম্বুলেন্স বরাদ্দ করেন। কিন্তু অ্যাম্বুলেন্সটি আনার পর থেকেই উপজেলা স্বাস্থ্য কর্মকর্তার ব্যক্তিগত কাজে তা’ ব্যবহার হয়ে আসছে। এ কারণেই অ্যাম্বুলেন্সটি ব্যবহারের সুযোগ থেকে বঞ্চিত হচ্ছে উপজেলাবাসী। এ নিয়ে ক্রমান্বয়ে ক্ষোভ বেড়েই চলছে জনমনে।\nএ ব্যাপারে উপজেলা স্বাস্থ্য কর্মকর্তা ডা. আবু ইউসুফ কাজীর মুঠোফোনে (০১৮১৯-২৭৩৪০২) একাধিকবার ফোন করলেও তিনি তা’ রিসিভ করেননি।


০৯ নভেম্বর ২০১৯, ১৩:২৮\nআগামী ১২ ডিসেম্বর ব্রিটেনে নতুন সাধারণ নির্বাচন। অনেকেরই মনে হতে পারে, এই নির্বাচন নিয়ে দক্ষিণ এশিয়ায় বসে কথা বলার কী প্রয়োজন। কিন্তু নির্বাচনটি ইতিমধ্যে আন্তর্জাতিক রণাঙ্গনে রূপ নিয়েছে। দুনিয়ায় কোনো কিছু যে আর কারও ‘অভ্যন্তরীণ বিষয়’ নেই, তার নজির ব্রিটেনের নির্বাচন।\nএই নির্বাচনের প্রধান অ্যাজেন্ডা ব্রিটেন ইউরোপীয় ইউনিয়ন থেকে কীভাবে বের হবে, সেই প্রশ্ন। পুরো ইউরোপের অর্থনীতি জড়িয়ে গেছে এ প্রশ্নকে ঘিরে। কিন্তু কেবল এ কারণেই দেশটির ডিসেম্বরের নির্বাচন আন্তর্জাতিক রূপ পায়নি। সেখানকার লেবার পার্টির নেতা জেরেমি করবিনকে লক্ষ্য করেই মূলত আন্তর্জাতিক পরিসরে বড় ধরনের রাজনৈতিক মেরুকরণ ঘটে যাচ্ছে এই নির্বাচন সামনে রেখে। সর্বশেষ জরিপে প্রতিপক্ষ কনজারভেটিভদের চেয়ে লেবার পার্টি অন্তত ১০ পয়েন্ট পিছিয়ে আছে। তারপরও নির্বাচনের প্রধান চরিত্র হয়ে আছেন বিরোধী নেতা করবিন। ব্রিটেনের রাজনীতিতে বহুদিন পর আবার আদর্শিক পরিবর্তনের হাওয়া তুলেছেন তিনি। ভোটে বিজয়ের চেয়েও চাইছেন কাঠামোগত কিছু পরিবর্তন। ঠিক এই কারণেই নির্বাচনে কেবল কনজারভেটিভ কিংবা ব্রেক্সিট পার্টি করবিনের প্রতিপক্ষ নেই, বরং দেশ-বিদেশের বহু ছোট-বড় শক্তি তাঁর বিরুদ্ধে। তাতে আছেন দেশটির অতিধনীরা, আছে ইসরায়েল—এমনকি খুদে এক প্রতিপক্ষ হিসেবে আছে বহুদূরের ভারত সরকারও।\nকরবিনের প্রধান প্রতিদ্বন্দ্বী বরিস জনসনের প্রতি প্রকাশ্যেই সমর্থন জানিয়ে রেখেছেন যুক্তরাষ্ট্র থেকে ট্রাম্প। ‘বরিস ঠিক তা–ই, যা ব্রিটেন চায়’—আগস্টে এমনই টুইট ছিল ট্রাম্পের। ১ নভেম্বর আরেক সাক্ষাৎকারে তিনি বলেছেন, করবিনের সম্ভাব্য বিজয় ‘বাজে’ বিষয় হবে। ট্রাম্পের পররাষ্ট্রমন্ত্রী গত জুনেই জানিয়ে দিয়েছেন, ‘করবিনের বিজয় ঠেকাতে যা যা দরকার, যুক্তরাষ্ট্র করবে।’\nকরবিনবিরোধীদের এ রকম তালিকা ক্রমে বাড়ছে এবং সবাই জোটবদ্ধ হচ্ছে। বাড়ছে বিরুদ্ধ প্রচারণার তীব্রতাও। বলা হচ্ছে, ব্রিটেনের ইতিহাসে রাজনীতিবিদ হিসেবে করবিনই সবচেয়ে বেশি বৈরী প্রচারের শিকার। এতে এ–ও প্রমাণিত হচ্ছে, সমাজসংস্কারের রাজনীতিকে অতি বেশি দুরূহ বাধা পেরোতে হয়। ‘স্থিতিশীলতা’র পক্ষের শক্তিরা সহজে পাশে পায় পরাক্রমশালীদের।\nকরবিন যখন ‘টেররিস্ট’\nবিলিয়নিয়ারদের সংখ্যার হিসাবে ব্রিটেনের অবস্থান বিশ্বে এখন সপ্তম। এই ধনীরা আওয়াজ তুলেছেন, করবিন প্রধানমন্ত্রী হলে বাড়তি করের বোঝায় পর্যুদস্ত হবেন তাঁরা। ফলে দেশত্যাগ ছাড়া উপায় থাকবে না। ব্রিটেনবাসীকে তাই এই মুহূর্তে বিনিয়োগ প্রত্যাহার এবং কাজ হারানোর ভয় দেখানো হচ্ছে। এই দলে আছেন মিডিয়া অধিপতি রুপার্ট মারডকও।\nকরবিন অবশ্য কখনোই তাঁর করনীতি গোপন করেননি। অতি উচ্চ আয়ের মানুষদের সম্পদে ৫০ শতাংশ পর্যন্ত করারোপের পক্ষে তিনি, যা বর্তমানের চেয়ে বেশি। করমুক্ত সম্পদসীমাও নামিয়ে আনতে ইচ্ছুক লেবার পার্টি। আর্থিক গোপনীয়তার অলিগলি বন্ধ করে সম্পদ তৈরির দুর্নীতিগ্রস্ত ‘সিস্টেম’টি বদলাতে চান করবিন। সমাজের ওপর তলার ১ শতাংশ তাঁর টার্গেট। যেসব ধনাঢ্য শ্রম শোষণ এবং পরিবেশ ধ্বংসে ইতিমধ্যে কুখ্যাত, তাঁদের ওপর চড়াও হওয়ার ইচ্ছা তাঁর। তাঁদের মধ্যে আছেন ‘স্পোর্টস ডিরেক্ট’-এর মালিক মাইক অ্যাশলে, পেট্রোকেমিক্যাল বস জিম রেটক্লিফ প্রমুখ। এই অতিধনীরা পত্রপত্রিকা, আয়কর আইনজীবী, সম্পদ ব্যবস্থাপক ও হিসাবরক্ষকের বড় বড় সমিতির মাধ্যমে গুজব ছড়াচ্ছেন, করবিনের করনীতির ভয়ে বিপুল সম্পদ অন্যত্র চলে যাবে। এই প্রচারণার পেছনে আছেন ব্রিটেনের শক্তিশালী এস্টাবলিশমেন্টের অনেকেও। এই পুরো ‘জোট’-এর কাছে দেশটি ইউরোপীয় ইউনিয়ন কীভাবে ছাড়বে, তার চেয়েও জরুরি করবিনকে ঠেকানো।\nবিশ্বের অন্য অতিধনীরাও এদের পাশে আছেন নানান সম্পর্কসূত্রে। নির্বাচনে লেবার পার্টির সফলতা অন্যান্য দেশের করনীতিকে প্রভাবিত করতে পারে। বিশেষ করে এতে যুক্তরাষ্ট্রের স্যান্ডার্সপন্থীরা উৎসাহ পাবেন। করবিনের রাজনৈতিক ভবিষ্যৎ খুন করা তাই আন্তর্জাতিকভাবে অনেকের জন্য এখনই জরুরি। পশ্চিমের প্রভাবশালী ‘ফরেন পলিসি জার্নাল’ করবিনকে বহু আগেই ‘অ্যান্টি-ওয়েস্টার্ন-টেররিস্ট’ বলে ফেলেছে। এই ‘টেররিস্ট’ নিশ্চিতভাবে ‘ন্যাটো’র বৈশ্বিক নীতিকৌশলের জন্য বড় হুমকি!\nকরবিন প্রধানমন্ত্রী হলে তাঁকে কী রকম অন্তর্ঘাতমূলক তৎপরতার মুখে পড়তে হবে, তা কিছুটা আন্দাজ করা যায় এসব কথাবার্তা থেকে। খোদ লেবার পার্টির শক্তিশালী একটা অংশও মনে করে (টনি ব্লেয়ারের অনুসারীরা), করবিনকে সামনে রেখে আন্তর্জাতিক বৈরী প্রচারণা রোখা যাবে না।\nকরবিনের প্রতিপক্ষ হিসেবে ইসরায়েল ও বিজেপি\nদেশের বাইরে এই মুহূর্তে করবিনের প্রধান এক প্রতিপক্ষ ইসরায়েল এবং ইসরায়েলের দূরের এক বন্ধু হিসেবে ভারতের বর্তমান সরকার। ব্রিটেনে বহু ইহুদি ও ভারতীয় আছে করবিনের সমর্থক। কিন্তু সংগঠিত শক্তি আকারে প্রভাবশালী ইহুদি লবিগুলো এবং স্থানীয় অনেক ভারতীয় সংগঠন এই নির্বাচনে করবিনের বিরোধিতার নামে ইতিমধ্যে রক্ষণশীলদের পক্ষে অবস্থান নিয়েছে।\nইসরায়েলের করবিনবিরোধিতার মূল কারণ ফিলিস্তিনিদের দাবিদাওয়ার প্রতি তাঁর ধারাবাহিক সমর্থন। অন্যদিকে, কাশ্মীরের মানবাধিকার প্রশ্নে ইতিবাচক অবস্থান নেওয়ায় আরএসএস-বিজেপি পরিবার তাঁর বিরুদ্ধে।\nলেবার পার্টি ২৫ সেপ্টেম্বর এক দলীয় সিদ্ধান্তে কাশ্মীরে আন্তর্জাতিক পরিদর্শনের সুযোগ দাবি করেছিল। ভারত সরকারের বড় ক্ষোভের কারণ এটা। ১৫ আগস্ট ও ৩ সেপ্টেম্বর লন্ডনে ভারতের কাশ্মীরনীতির বিরুদ্ধে যে বিক্ষোভ হয়, তাতে কয়েকজন লেবার পার্টির এমপি অংশ নেন। এ–ও নয়াদিল্লিকে ক্ষুব্ধ করে। ভারত সরকারের প্রভাবে ব্রিটিশ-ইন্ডিয়ানদের অনেক সংগঠন ইতিমধ্যে এসব বিষয়ে লেবার পার্টির কাছে প্রতিবাদ জানিয়েছে। তারা বলছে, এটা ভারতের ‘অভ্যন্তরীণ বিষয়ে হস্তক্ষেপ’। লেবার পার্টিকে ‘অ্যান্টি-ইন্ডিয়ান’ হিসেবে অভিহিত করছে তারা।\nস্থানীয় রাজনীতির জটিল সমীকরণের কারণে ভাষ্যকারদের পক্ষে ব্রিটেনের এবারের নির্বাচন নিয়ে পূর্বাভাস দেওয়া প্রায় দুরূহ। প্রথম সারির চার দলই ভালো করার আশা করছে। চারমুখী লড়াই হলে ইহুদি ও ভারতীয় ভোট কিছু আসনে জয়-পরাজয়ে ভূমিকা রাখবে। তবে ভোটের হিসাবের চেয়েও গুরুত্বপূর্ণ হলো ইসরায়েল প্রভাবিত প্রচারমাধ্যমগুলো যেভাবে করবিনের বিরুদ্ধে যুদ্ধ ঘোষণা করেছে, তাতে লেবার পার্টির উদ্বিগ্ন না হয়ে উপায় নেই।\nব্রিটেনে ইহুদি জনসংখ্যা বেশি নয়, তিন লাখের মতো। সর্বোচ্চ অর্ধডজন নির্বাচনী আসনে তাঁরা ভোটার হিসেবে গুরুত্বপূর্ণ। সেই তুলনায় ‘ভারতীয়’ ভোটার বেশি। তাঁরা ১০-১৫টি আসনে ফলাফল প্রভাবিত করতে সক্ষম।\nযেসব আসনে লেবার পার্টি ব্রিটিশ-ইন্ডিয়ান প্রার্থী দিয়েছে, বিজেপি সমর্থকেরা সেখানে রক্ষণশীল দলকে সমর্থন দিচ্ছেন এখন। এর মধ্যে আবার লেবার পার্টির শিখ প্রার্থীদের বিরুদ্ধে বিজেপি সমর্থকেরা বেশি সক্রিয়। ব্রিটিশ-ভারতীয়দের একাংশের করবিনবিরোধী ভূমিকার পেছনে ইসরায়েলের সঙ্গে মোদি সরকারের সখ্যের প্রভাবও কাজ করছে বলে ধারণা করা হয়।\nব্রিটেনে প্রায় ১৪ লাখ ভারতীয় রয়েছেন। সাড়ে চার কোটি ভোটারের দেশে এ সংখ্যা সামান্যই। তবে যুদ্ধ ক্রমে চতুর্মুখী রূপ পাওয়ায় নৃতাত্ত্বিক সংখ্যালঘুরা ভোটে মনোযোগ পাচ্ছেন বেশি।\nসম্মিলিত এক নোংরা প্রচারযুদ্ধ\nইসরায়েলের মানবতাবিরোধী ভূমিকার কারণে দেশটিতে অস্ত্র বিক্রির বিপক্ষে এবং ফিলিস্তিনিদের নিজ ভূমিতে ফেরার পক্ষে সমর্থন দেওয়ায় লেবার পার্টি ক্রমাগত ইসরায়েল প্রভাবিত প্রচারমাধ্যমের বিদ্বেষের শিকার হচ্ছে।\nকরবিন স্পষ্টই জানিয়েছেন, ক্ষমতায় এলে ফিলিস্তিন রাষ্ট্রকে স্বীকৃতি দেবেন। বহুদিন থেকে তিনি গাজায় ইসরায়েলের ভূমিকাকে যুদ্ধাপরাধ হিসেবে দেখছেন। এর প্রতিশোধ হিসেবে এখন প্রচার শুরু হয়েছে, করবিন প্রধানমন্ত্রী হলে ইহুদিরা ব্রিটেনে থাকতে পারবেন না। এই প্রচার অনেকাংশে সফলও। লেবার পার্টির এমপিদের অন্তত একজন ইহুদি সদস্যের (এল ইলমান) পদত্যাগের ঘটনাও ঘটেছে। সব মিলিয়ে ইসরায়েলের করবিনবিরোধিতা ইতিমধ্যে খোলামেলা এক নোংরা যুদ্ধে পরিণত হয়েছে। ব্রিটেনের অনেক ‘রাব্বি’ও এই যুদ্ধে শামিল।\nপত্রপত্রিকার পাশাপাশি বই-পুস্তক লিখেও প্রমাণ করা হচ্ছে, করবিন কতটা ইহুদিবিদ্বেষী। বিষয়টা এমনভাবে দেখানো হচ্ছে, ফিলিস্তিনিদের মানবাধিকারের পক্ষে থাকা মানেই ইহুদিবিদ্বেষী হয়ে যাওয়া। প্রায় একই সূত্র মেনে দেখানো হয়, কাশ্মীরি শিশুদের পক্ষে কথা বলা মানেই অ্যান্টি-ইন্ডিয়ান হয়ে যাওয়া!\nব্রিটেনের ইনডিপেনডেন্ট পত্রিকা একদা জরিপে (১৯ জুলাই ২০১৬) দেখিয়েছিল, করবিনকে নিয়ে করা প্রতিবেদনগুলোর ৭৫ শতাংশেই অসত্য তথ্য তুলে ধরে। ২০১৫ সালে লেবার পার্টির মুখ্য নেতা নির্বাচিত হওয়ার পর থেকে তাঁকে ‘টার্গেট’ করার সেই ধারাবাহিকতা এখনো বদলায়নি, বরং বেড়েছে। গাজার ‘হামাস’ এবং লেবাননের ‘হিজবুল্লাহ’ সমর্থক দেখিয়ে ইসরায়েল এখন যুক্তরাষ্ট্রের কাছে আরজি জানাচ্ছে, করবিনকে যেন ‘সন্ত্রাসী’ হিসেবে উল্লেখ করা হয়।\nব্রিটেনের নির্বাচনের উক্ত পরিস্থিতির বার্তাটি স্পষ্ট। অতিধনী ও কর্তৃত্ববাদী শক্তিগুলো যখন বিশ্বজুড়ে নিজেদের স্বার্থের পক্ষে যৌথভাবে প্রভাববলয় বাড়াতে সক্রিয়, তখন সামাজিক ন্যায়বিচার ও মানবিক মুক্তির লক্ষ্যে কাজ করা শক্তিগুলোকেও আন্তর্জাতিক মৈত্রী শক্তিশালী না করে উপায় নেই।\nযুক্তরাষ্ট্রে বার্নি স্যান্ডার্সের সংগ্রাম এবং যুক্তরাজ্যে করবিনের লড়াই বৈশ্বিক সংহতি দাবি করছে। কারণ, তাঁদের আদর্শের বিজয় বিশ্বকে কাঠামোগতভাবে পাল্টে দিতে পারে।


খড়কুটো: ‘নিকুচি করেছে বরের,এই বিয়েটা ভেঙে দাও',বাবিনের কাছে কাতর আর্তি গুনগুনের - Khorkuto : Gungun confesses her love for babin, she demands 'ex-husband' to stop this wedding , Bangla News\nবাংলা নিউজ > বায়োস্কোপ > খড়কুটো: ‘নিকুচি করেছে বরের,এই বিয়েটা ভেঙে দাও',বাবিনের কাছে কাতর আর্তি গুনগুনের\nফের দৌড়েই মন্ডপে এন্ট্রি নিল গুনগুন (ছবি- ডিজনি প্লাস হটস্টার)\nখড়কুটো: ‘নিকুচি করেছে বরের,এই বিয়েটা ভেঙে দাও',বাবিনের কাছে কাতর আর্তি গুনগুনের\n১ মিনিটে পড়ুন . Updated: 20 Jul 2021, 12:30 PM IST লেখক Priyanka Mukherjee\nফের একবার দৌড়ে বিয়ের মন্ডপে হাজির গুনগুন। ‘প্রাক্তন’ স্ত্রীকে দেখে বাবিনেরও ‘কুছ কুছ হোতা হ্যায়’!\nবিয়ের মন্ডপ রেডি, উপস্থিত আমন্ত্রিতরা কিন্তু বিয়ে করতে কিছুতেই রাজি নয় গুনগুন।দ্বিতীয় বিয়ের জন্য ‘হ্যাঁ’ বলে মহাবিপদে পড়েছে গুনগুন। বিয়ের আসলে পৌঁছেছে গুনগুনের ‘প্রাক্তন’ শ্বশুরবাড়ির লোকজনও। পটকা অ্যান্ড কোম্পানির গান শুনে ফের একবার দৌড়ে বিয়ের আসরে হাজির গুনগুন, হাতে রজনীগন্ধার মালা নিয়ে দাঁড়িয়ে মুগ্ধ হয়ে কনের বেশে গুনগুনকে দেখছে গুনগুন। এই দৃশ্য থেকে দর্শক শুধু নয়, নস্টালজিক বাবিনও। সৌগুন-এর বিয়ের আসরেও ঠিক এমনিভাবেই তো এন্ট্রি নিয়েছিল কনে।\n‘ড্যাডি’কে অনেকবার বোঝানোর চেষ্টা করেছে গুনগুন, এই বিয়ে সে করতে চায় না। কিন্তু কৌশিকবাবু সাফ জানিয়ে দিয়েছেন এখন অনেক দেরি হয়ে গেছে, তাই এই বিয়ে তো গুনগুনকে করতেই হবে। উপায় না দেখে এবার বাবিনই ভরসা গুনগুনের। মঙ্গলবারের এপিসোডে বাবিনের কাজে মনের কথা বলেই দিল গুনগুন। এদিন সে সাফ জানান, ‘এই বিয়েটা আমি করব না, আমি এই বিয়েটা করতে চাই না। প্লিজ তুমি এই বিয়েটা ভেঙে দাও’। পালটা সৌজন্যর জবাব, ‘এখন এইসব বলে লাভ নেই গুনগুন, দেরি হয়ে গেছে…. বিয়েটা ভাঙতে হলে তোমার ড্যাডিকে বল, আমি কিছু করতে পারব না’। সৌজন্যকে দেখানোর জন্যই এই বিয়েটা করতে রাজি হয়েছিল সে, তাও স্বীকার করে নেয় গুনগুন। কনে বলে, ‘নিকুচি করেছে বরের’। কিন্তু ছেড়ে দেওয়ার পাত্র নয় বাবিনও, ‘তোমার বর, তুমি লেজ কাটবে না মাথা সেটা তোমার ব্যাপার’।\nএরপর গুনগুন বাবিনকে প্রথমবারের জন্য নিজের মনের কথা জানায়। দ্বিতীয় বিয়ের মন্ডপে দাঁড়িয়েই বলে ‘আই লাভ ইউ’। যদিও এই প্রেম প্রস্তাবের কোনও জবাব দেয়নি বাবিন। কিন্তু প্রেমের আগুন যে দু তরফাই বরাবর লেগেছে তা কারুর নজর এড়ায়নি। রূপাঞ্জন বাবিনকে স্টেজে গান কথা মনে করিয়ে দিলে, বেঁকে বসে গল্পের নায়ক। তাঁর জবাব, ‘তোমরা এখানে এনজয় করতে এসেছো আমি তো আসিনি, ওসব পারব না’।\nদর্শকদের একথা অজানা নয়, এই বিয়ের আসরের আসল বর কে! পটকা আর কোম্পানির সঙ্গে মিলে গুনগুন আর সৌজন্যকে জব্দ করবার ফন্দি এঁটেছেন কৌশিকবাবু। নিজেদের মনের কথা যাতে একে অপরকে বলতে পারে সৌজন্য আর গুনগুন, তাই এই নকল বিয়ের আসর। গুনগুন-সৌজন্যর ডিভোর্সটাও পুরোটাই ভণ্ডামি।\nগুনগুন তো মনের কথা বলেই দিল, বাবিন কিসের অপেক্ষা করছে?\nKhorkuto Gungun Soujonno Star Jalsha


আমরা জালেম আমাদের ক্ষমা করুন – 1news.com.bd\n/ ইসলাম / আমরা জালেম আমাদের ক্ষমা করুন\nপ্রকাশিতঃ ১:২৪ অপরাহ্ণ, মে ৬, ২০২০\nখোদা তোমার নাম জপি কখনও বা যাই ভুলে ভুল-ত্রুটি ক্ষমা করে নাও-গো আপন করে।\nআমরা এগারোটি সিয়াম পালন করে ফেলেছি। যে করুণ পরিস্থিতিতে আমরা সিয়াম শুরু করেছিলাম, এখন বিশ্ব পরিস্থিতি তার চেয়ে ভয়াবহ হয়ে উঠছে। করোনাভাইরাস দমনে মানুষের সব প্রচেষ্টা মুখ থুবড়ে পড়ছে। আমরা জানি না, সামনের দিনগুলোয় আমাদের জন্য কী অপেক্ষা করছে।\nসূরা আরাফে আল্লাহ বলেছেন, অতীতে যখনই কোনো প্রজন্মের ওপর আসমানি গজব নেমে এসেছে, তারা মুখ থুবড়ে পড়ার আগে শুধু একটি বাক্যই উচ্চারণ করেছে-কুন্না জালিমিন। হে আল্লাহ, আমরা জালেমদের অন্তর্ভুক্ত। সব ক্ষেত্রে যখন মানুষের জুলুমের সীমা ছাড়িয়ে যায়, যখন মানুষ পরিবেশ-প্রকৃতিকে মাত্রাতিরিক্ত বিষাক্ত করে ফেলে, তখনই গজব নেমে আসে পৃথিবীতে। গজব মানে রাগ। প্রভু আমাদের ওপর রাগ হয়েছেন। তাই তিনি আমাদের জন্য শাস্তি নাজিল করেছেন।\nপ্রভুর মান ভাঙিয়ে দিতে পারলে আশা করা যায়, কালো মেঘ কেটে যেতে পারে। তাই আমাদের এখন একটিই করণীয়, খোদার কাছে কান্নাকাটি করে তার মান ভাঙানোর চেষ্টা করা। খোদাকে রাজি-খুশি করানোর জন্য যত ধরনের নেক কাজ করা যায়, সবকিছুর বিনিময়ে হলেও প্রভুকে রাজি-খুশি করতে হবে এ দশকে।\nএকটি কাজ করতে পারলেই প্রভু আবার আমাদের দিকে রহমতের নজরে তাকাবেন। সেটি হল ক্ষমা প্রার্থনা করা। পবিত্র কোরআনের একটি আয়াতে আল্লাহ বলেছেন, কোনো প্রজন্ম ক্ষমা প্রার্থনা করতে থাকবে আর আল্লাহ তাদের শাস্তি দেবেন- এমনটি কখনোই হবে না। আল্লাহতায়ালার শাস্তি থেকে বাঁচার জন্য ক্ষমা প্রার্থনা করাই একমাত্র দাওয়াই। আনন্দের কথা হল, এখন চলছে মাগফিরাতের দশক। মাগফিরাতের বিশেষ বৃষ্টি ঝরে পড়ে এ দশকে। এ সময় যদি পৃথিবীবাসী প্রভুর কদমে লুটিয়ে পড়ে, তাহলে আশা করা যায় প্রভু গ্রহবাসীকে রহম করবেন।\nহজরত ইউনুস (আ.)-এর উম্মতের ওপর শাস্তির ফায়সালা হয়ে গিয়েছিল। আজাব আসতে আর বেশি বাকি ছিল না। ইউনুস (আ.) পর্যন্ত লোকালয় ছেড়ে অন্য জায়গায় চলে গিয়েছিলেন। আর কিছুক্ষণ পর কওমে ইউনুস খোদায়ী গজবে নিশ্চিহ্ন হয়ে যাবে-এমন সময় ইউনুস (আ.)-এর উম্মত একসঙ্গে আল্লাহর কাছে ক্ষমা ভিক্ষে চেয়েছিল। তারা বলেছিল, হে আল্লাহ, আমরা ভুল করে ফেলেছি। আপনি আমাদের মাফ করে দিন। সঙ্গে সঙ্গে আল্লাহতায়ালা আজাব রুখে দিয়েছিলেন। ক্ষমাপ্রার্থী কওমকে রহমতের চাদরে ঢেকে মায়ার কোলে জড়িয়ে নিয়েছিলেন আল্লাহ। আর ইউনুস (আ.)-কে ওহি পাঠিয়ে বলেছিলেন, হে ইউনুস, এভাবে চলে আসাটা তোমার জন্য ঠিক হয়নি। আজ যদি আমরা প্রভুর ক্ষমার কদমে লুটিয়ে পড়ি, তাহলে তিনি আমাদেরও মায়ার কোলে টেনে নেবেন। হে আল্লাহ, আমাদের ক্ষমা করে দিন। করোনাভাইরাস থেকে আমাদের রক্ষা করুন। এ মানবগ্রহকে বাঁচিয়ে, বসবাস উপযোগী করে দিয়ে আমাদের বন্দেগি করার সুযোগ দিন।


মেসিকে নিয়ে ঈর্ষায় পুড়ছেন পেলে ম্যারাডোনা – Bangali Kantha\nআপডেট টাইম : June, 16, 2016, 6:35 pm\nদিয়েগো ম্যারাডোনার সঙ্গে আড্ডায় তার যেসব কথা হয়েছে, তারপর লিওনেল মেসিকে বিশ্বের সেরা ফুটবলার বললে বোধহয় আশ্চর্যের হতো!\nদিন কয়েক আগে প্যারিসে মেসি নিয়ে যা যা বলেছিলেন ম্যারাডোনা, সেসব শুনে পেলে উত্তর দিয়েছিলেন, ‘দিয়েগো ঠিকই বলেছ। আমরা যে রকম ছিলাম ছেলেটা তেমন নয়।’\nম্যারাডোনার মতো খোলাখুলি আক্রমণে নামেননি, কিন্তু সমর্থন দিয়েছিলেন তাকে। এর পর বিশ্বের সেরা ফুটবলারের তাজ ক্রিশ্চিয়ানো রোনাল্ডোর বাইরে আর কার মাথায় পরিয়ে দিতেন পেলে?\nব্রাজিল ফুটবলের সর্বকালের সেরা নক্ষত্র পরিষ্কার বলে দিলেন, এই মুহূর্তে পৃথিবীর সেরা ফুটবলারের নাম ক্রিশ্চিয়ানো রোনাল্ডো।\nবিশ্বের সর্বকালের সেরা ফুটবলার বলে দিলেন, এখনই তাকে একটা টিম করতে বললে তার প্রথম নামটাই রোনাল্ডো হতো! পেলে অলক্ষ্যে আরও একটা বিতর্কের জন্মও দিলেন।\nম্যারাডোনার মন্তব্যের পর আর্জেন্টিনা সমর্থকদের মতবাদ দু’ভাগ হয়ে গিয়েছিল। একদল বলেছিল, ম্যারাডোনা ঠিক। মেসির মধ্যে সত্যিই লিডারশিপের অভাব আছে।\nঅন্য দলটা বলেছিল, হাস্যকর কথাবার্তা। ব্রাজিল বিশ্বকাপে মেসিকে দেখার পরও এসব কথা আসে কোথা থেকে?\nমঙ্গলবার পেলের মন্তব্যের পর দেখা গেল, এক ওয়েবসাইটে জনৈক আর্জেন্টিনার সমর্থক খোলা চিঠি লিখেছেন। যেখানে বলেছেন, মেসি আসার আগে পেলে আর ম্যারাডোনা যুগ্মভাবে ফুটবলের সর্বকালীন শ্রেষ্ঠত্ব উপভোগ করতেন। কিন্তু মেসি আসার পর ওই শ্রেষ্ঠত্বের সিংহাসন নিয়ে তৃতীয় দাবিদার তৈরি হয়ে গেছে। মেসির সহ্য হতে পারে, কিন্তু পেলে-ম্যারাডোনার সহ্য হবে কেন?\nসোজাসুজি, পেলে-ম্যারাডোনা নাকি ঈর্ষান্বিত। ঈর্ষায় পুড়ছেন তারা মেসিকে নিয়ে! পেলের মন্তব্যের পর সেই ধারণা যদি আরও ধূমায়িত হয়, কিছু করার নেই।\n‘আমি রোনাল্ডোকে সম্মান করি। আমাকে একটা জাতীয় টিম তৈরি করতে বলা হলে, প্রথম নামটাই ওর হতো’, বলেছেন পেলে।\nক্রিশ্চিয়ানো নিয়ে ফুটবল কিংবদন্তির সার্টিফিকেট এখানেই শেষ হয়নি। ‘আমি তো বলব, বিশ্বের সেরা ফুটবলার এখন রোনাল্ডো। তবে হ্যাঁ, মেসি, আমার বা দিয়েগোর সঙ্গে রোনাল্ডোর তুলনা চলে না। চারজনের খেলার স্টাইল চার রকম। বরং ওর সঙ্গে আপনারা ব্রাজিলের রোনালদোর তুলনা করতে পারেন।’\nকেন? ব্রাজিল মহাতারকার বিশ্লেষণে, রোনাল্ডো অনেকটাই সামনে খেলেন। প্রায় ফরোয়ার্ড হিসেবে। তার পজিশন অনেক বেশি সেন্ট্রাল, খেলার স্টাইল অনেক বেশি সরাসরি। যা গোল পাওয়ার সম্ভাবনা আরও বাড়িয়ে দেয়।\n‘আমাদের সবারই খেলার স্টাইল আলাদা। কিন্তু গুরুত্বপূর্ণ হল, ও এমন একজন প্লেয়ার যে গোল করবে। ম্যাচের ভাগ্য ঠিক করে দেবে’, বলেছেন পেলে। সঙ্গে যোগ করেছেন, ‘পেলে, ম্যারাডোনার সঙ্গে ক্রিশ্চিয়ানোর তুলনা হয় না কারণ আমরা পেছন থেকে উঠে আসতাম। ও সেখানে উপরে থাকে। মেসিও বেশির ভাগ খেলাটা মাঝমাঠে খেলে।’\nতবে ব্রাজিলীয় কিংবদন্তির মনে হচ্ছে, এখনকার ফুটবলের হাল খুবই খারাপ। গত পাঁচ বছরে বিশ্ব থেকে মাত্র দু’জন তারকা বেরিয়ে এসেছেন। ‘বেল, নেইমার আছে। কিন্তু সেটা যথেষ্ট নয়। আগে এক-একটা টিমে তিন-চারজন করে তারকা থাকত। এখন বিশ্বে বোধহয় তিন-চারজন আছে। যা লজ্জার’, বলেছেন পেলে।


২৪ ঘন্টায় ছয় হাজার চিন্তা করেন! - BanglareaderBanglareader Bangla Reader | Breaking news, Politics, Travel, Sports\n২৪ ঘন্টায় ছয় হাজার চিন্তা করেন!\nশনিবার, ১৮ জুলাই, ২০২০ ১০:০০:৫৮ পূর্বাহ্ন\nআপনার আপনজনরা ‘চিন্তা কুমার’ বা ‘চিন্তিত’ নামেই আপনাকে ডাকে না তো?একটু বেশি ভাবার জন্য।হিনমন্যতা ছেড়ে দিন। সম্প্রতি এক সমীক্ষায় দেখা গেছে — দিনে একজন ব্যক্তি গড়ে ৬ হাজারের বেশি চিন্তা করে। এসব চিন্তার কিছু থাকে পরিকল্পিত, কিছু থাকে আকস্মিক আসা সিদ্ধান্ত আবার কিছু থাকে একেবারে আকাশকুসুম কল্পনা।\nএসব চিন্তার মধ্যে ভালো-মন্দ দুই রকমই থাকে। কিছু চিন্তা মানুষ সঙ্গে সঙ্গেই ভুলে যায়। আবার কিছুসংখ্যক ভবিষ্যত্ ‘পরিকল্পনা’ হিসেবে টিকে থাকে।\nগবেষকরা একটি নতুন পদ্ধতি ডিজাইন করেছেন যা একটি চিন্তার ‘শুরু’ এবং ‘শেষ’ পর্যায়কে নির্দেশ করতে পারে। এভাবে আমাদের প্রতিদিন মাথার মধ্যে গড়ে কত চিন্তা ঢুকে পড়ে তা গণনা করতে পারে।গবেষকরা দিনের মুহূর্তগুলোকে পৃথক করেছেন।\nকোনো ব্যক্তি যখন একক চিন্তায় মনোনিবেশ করে, সেই অবস্থাকে ‘চিন্তার কীট’ হিসেবে বর্ণনা করা হয়েছে। একটি কীট যেমন নির্দিষ্ট সময়ে তার কিছু কাজ করে। মানুষের মস্তিষ্কের ‘চিন্তার কীট’ও ঠিক সেভাবে মনোযোগ সহকারে অথবা অবচেতন মনে চিন্তা করে।\nগবেষকরা এমন পদ্ধতি উদ্ভাবন করেছেন যার সাহাযে কোনো ব্যক্তির চিন্তার পদক্ষেপগুলো ধরতে এবং তা পরিমাপ করতে পারে। তাদের মতে, চিন্তার ধারা এবং গভীরতা প্রত্যেক মানুষের জন্য একরকম নয়। এটি তাদের ব্যক্তিত্বের এবং সামাজিক অবস্থার ওপর খানিকটা নির্ভর করে।\nসেই অনুযায়ী চিন্তাও পরিবর্তন হয়। কানাডারকগনিটিভ নিউরোসায়েন্স রিসার্চ চেয়ার জর্ডান পপপেনক বলেন, আমরা যেটাকে ‘চিন্তাকৃমি’ বলে থাকি সেগুলো আসলে মস্তিষ্কের ক্রিয়াকলাপের সরল উপস্থাপনার সংলগ্ন পয়েন্ট। চিত্রের মাধ্যমে এগুলো যুক্ত করলে খানিকটা ক্রিমির মতো চেহারা ধারণ করে।\nযখন কোনো ব্যক্তি একটি নতুন চিন্তার দিকে অগ্রসর হয়, তখন তারা একটি নতুন ‘চিন্তার কীট’ তৈরি করে যা আমরা আমাদের উদ্ভাবিত পদ্ধতির সাহায্যে সনাক্ত করতে সক্ষম হয়েছি। এটি অত্যন্ত জটিল পদ্ধতি এবং ভবিষ্যতে এ বিষয়ে আরো অধিক গবেষণা চালিয়ে যাবেন বলে তিনি মন্তব্য করেন।


অনিশ্চিত গন্তব্যের পথে স্বদেশ!!-মাহফুজুর রহমান – Bangla news from overseas\nHome>সকল সংবাদ>প্রবাসী>ইউরোপ>অনিশ্চিত গন্তব্যের পথে স্বদেশ!!-মাহফুজুর রহমান\nSeptember 11, 2019 September 11, 2019 530\nএ যেনো তুঘলকি কান্ড ! আইইউসিতে রোগীকে ঘিরে রাখার পর্দার দাম ৩৭ লাখ টাকা। ৩ থেকে ৫ হাজার টাকা মূল্যের একটি হেডকার্ডিয়াক স্টেথিসকোপের দাম দেখানো হয়েছে ১ লাখ ১২ হাজার ৫০০ টাকা। ফরিদপুর মেডিকেল কলেজ হাসপাতালে এ ধরণের ১১৬টি যন্ত্রপাতি ক্রয়ে ৪১ কোটি ১৩ লাখ ৭০ হাজার টাকার অনিয়মের প্রমাণ পেয়েছে হাইকোর্ট। ২০১২ সাল থেকে ২০১৬ সালের মধ্যে এমন রগরগে দূর্নীতির ঘটনা ঘটে। ফরিদপুর মেডিকেল কলেজের হাসপাতালের যন্ত্রপাতি ক্রয়ে অনিয়মের অভিযোগ উঠে ২০১৪ সালে। তদন্ত শেষে রিপোর্ট দেখে বিস্ময় প্রকাশ করেছে আদালত। তদন্ত করে জড়িতদের বিরুদ্ধে ব্যবস্থা নেয়ার নির্দেশ দিয়েছে হাইকোর্ট। তবে দুদক বলছে তারা এখনো আদেশনামা পায়নি।\nদেশের বর্তমান সার্বিক পরিস্থিতি বিবেচনা করলে এটি একটি মামুলি দূর্নীতি মাত্র। ২০১৬ সালের ০৫ ফেব্রুয়ারী বাংলাদেশ ব্যাংকের রিজার্ভ ফান্ডের ৮১০ কোটি টাকা, শেয়ার মার্কেট কেলেঙ্কারি, হলমার্ক, ডেস্টেনি, প্রায় প্রতিটি সরকারি বেসরকারি ব্যাংকের হাজার হাজার কোটি টাকা লুটের সাথে তুলনা করলে ৪১ কোটি ১৩ লাখ ৭০ হাজার টাকার দূর্নীতিকে মামুলিই বলতে হবে। দূর্নীতি এখন দেশে একটি সাধারণ বিষয়ে পরিনত হয়েছে। ক্ষমতাসীনরা দূর্নীতির মাধ্যমে ধনী থেকে আরো ধনীতে পরিনত হচ্ছে। আর দেশের সাধারণ জনগণ সর্বক্ষেত্রেই উপেক্ষিত হচ্ছে ।\nউন্নয়নের নানা গালগল্প শোনা গেলেও উন্নয়নের সুবাতাস দেশের সাধারণ জনগণকে স্পর্শ করে না। সাধারণ জনগণের জীবনেরই যেখানে নিরাপত্তা নেই। সেখানে জীবন মানের উন্নয়ন, রূপকথার গল্পের মতো। পদ্মা সেতু, ফ্লাইওভার সহ যোগাযোগ খাতে নানা উন্নয়নের কথা শোনা গেলেও, বাস্তবে এই সব উন্ন্য়ন দেশের জনগণের জীবনমানের উন্নয়নের কাজে আসছে না। এই সব বড় বড় স্থাপনা নির্মাণের আড়ালে দূর্ণীতির মহোৎসব চলছে। চীন, ভারত, মালয়শিয়া, ইন্দোনেশিয়া এমনকি ইউরোপের বিভিন্ন দেশে বড় আকারের সেতু নির্মানে যেখানে ব্যয় হয় কিলোমিটার প্রতি ৪০০-৬০০ কোটি টাকা। সেখানে বাংলাদেশে সেতু নির্মানে কিলোমিটার প্রতি ব্যয় হয় ৩ হাজার কোটি টাকা। যদিও বাংলাদেশে জমির দাম এবং শ্রমীকের মজুরী তুলনামূলক ভাবে অনেক কম। মহাসড়ক নির্মাণে কিলোমিটার প্রতি গড় ব্যয় হয় ইউরোপে ২৯ কোটি, ভারতে ১০ কোটি, চীনে ১০ কোটি। আর বাংলাদেশে ৫৪ কোটি। রেলপথ নির্মাণেও বাংলাদেশে ব্যয় সর্বোচ্চ। রেলপথ নির্মাণে কিলোমিটার প্রতি চীনে ব্যয় হয় ১২.৫ কোটি টাকা, ভারতে ১২ কোটি টাকা। বিশ্বের আদর্শ রেলপথ নির্মাণ ব্যয় কিলোমিটার প্রতি ২৩-৩১ কোটি টাকা। আর বাংলাদেশে রেলপথ নির্মাণে কিলোমিটার প্রতি ব্যয়, ঢাকা-পায়রা রেলপথ ২৫০ কোটি টাকা, ঢাকা- যশোর রেল সংযোগ ২০৩ কোটি টাকা। সড়ক অবকাঠামো মানের দিক থেকে বাংলাদেশের অবস্থান বিশ্বের ১৮৯টি দেশের মধ্যে ১০৯তম।\nউপরন্তু এই সব অপরিকল্পিত মেগা প্রজেক্ট দেশের যোগাযোগ ব্যবস্থার কার্যকর উন্নয়ন করতে ব্যর্থ হচ্ছে। সড়ক, মহাসড়ক, ফ্লাইওভার ও সেতু নির্মাণের মূল উদ্দেশ্য জীবনের নিরাপত্তা সহ নিরবিচ্ছিন্ন যোগাযোগ ব্যবস্থা সুনিশ্চিত করা হলেও। বাংলাদেশে সড়ক দূর্ঘটনায় মৃত্যুর হার অনেক বেশী। শুধুমাত্র ঈদুল আযহার যাত্রায় ২৪৪টি সড়ক দূর্ঘটনায় ২৫৩ জন নিহত এবং ৯০৮ জন আহত হয়েছেন। ২০১৯ সালের ১৮ আগস্ট ঢাকা রিপোর্টাস ইউনিটিতে আয়োজিত এক সংবাদ সম্মেলনে বাংলাদেশ যাত্রীকল্যাণ সমিতি এই তথ্য জানিয়েছে। আর ঈদুল ফিতরের ছুটিতে সারাদেশে সড়ক দূর্ঘটনায় ১৪২ জন নিহত ও ৩২৪ জন আহত হয়েছিলেন। ২০১৯ সালের ১০ জুন নৌ, সড়ক ও রেলপথ রক্ষা জাতীয় কমিটির এক পর্যবেক্ষণ প্রতিবেদনে এই তথ্য দেয়া হয়েছে। ২০১৮ সালে দূর্ঘটনায় দেশে ৭ হাজার ৭৯৬ জন নিহত হয়েছিলো। প্রতিবছরই দূর্ঘটনায় নিহতের সংখ্যা বেড়েই চলেছে। কিন্তু সরকার নির্বিকার। ২০১৮ সালে ২৯ জুলাই থেকে ৮ আগস্ট পর্যন্ত স্কুল শিক্ষার্থীরা নিরাপদ সড়ক আন্দোলন করে। আন্দোলনরত শিক্ষার্থীদের উপর পুলিশ, র‌্যাব, ছাত্রলীগ, যুবলীগের হামলায় ২১৭ জন আহত ০৩ জন নিহত হয় এবং কয়েকশত শিক্ষার্থীকে গ্রেপ্তার করা হয়। আওয়ামী লীগ সরকার নানা প্রতিশ্রুতি দিলেও বাস্তবায়ন করেনি একটিও। বার বার ঘাতক চালকদের পক্ষই নিয়েছে সরকার । প্রধানমন্ত্রী থেকে শুরু করে মন্ত্রীরা দুর্ঘটনায় মৃত্যুর জন্য সাধারণ জনগণকেই দায়ি করেছে। যত দোষ যেনো সাধারণ জনগণেরই।\nদুর্ঘটনায় মরে, ডেঙ্গুতে মরে, গুম, খুন সহ সব মৃত্যুর জন্য দায়ি যেনো তারা নিজেরাই। সরকারের যেনো কিছুই করার নেই। নেই কোন দায় দায়িত্ব। সাধারণ জনগণের সুচিকিৎসা নিশ্চিত না হলেও প্রধানমন্ত্রী যুক্তরাজ্যে তার কথিত চোখের চিকিৎসার জন্য গত কয়েক মাস যাবৎ প্রায় প্রতিমাসেই সফর করছেন। এতে ব্যয় করছেন শত শত কোটি টাকা। কিন্তু সরকারের তরফ থেকে প্রধানমন্ত্রীর চিকিৎসার বিষয়ে কোন কিছুই স্পষ্ট করে বলা হচ্ছে না।\nশুধু তাই নয় জাতীয় গুরুত্বপূর্ন বিষয় গুলোতেও বর্তমান ক্ষমতাসীন সরকারের অবস্থান দেশবাসীর কাছে স্পষ্ট নয়। খুলনা থেকে সিলেট পর্যন্ত জমি ভারতকে ছেড়ে দেয়ার দাবি করেছেন ভারতীয় জনতা পার্টির (বিজেপি) অন্যতম শীর্ষ নেতা সুব্রামানিয়াম স্বামী। ২০১৯ সালের ১৮ আগস্ট আসামের শীলচর থেকে প্রকাশিত বাংলা দৈনিক “সাময়িক প্রসঙ্গ” নামের একটি বাংলা পত্রিকার প্রতিবেদনে এই তথ্য জানানো হয়েছে। পত্রিকাটি জানিয়েছে ২০১৯ সালের ১৭ আগস্ট গোহাটীতে নির্বাচনী প্রচারে গিয়ে সুব্রামানিয়াম বলেন “ খুলনা থেকে সিলেট পর্যন্ত সমান্তরাল রেখা টেনে এই অংশ ভারতকে ছেড়ে দিতে হবে বাংলাদেশকে”। সুব্রামানিয়ান স্বামীর এই অযৌক্তিক দাবির প্রেক্ষিতে বাংলাদেশ সরকার কোন ধরনের প্রতিক্রিয়া ব্যক্ত করেনি। এমনকি মুক্তিযুদ্ধকে পুঁজি করে রাজনীতি করা আওয়ামী লীগের কোন নেতাও এ নিয়ে কোন বক্তব্য মন্তব্য করেনি। এটিই প্রথম নয় ২০১৮ সালের ৩০ সেপ্টেম্বর আগরতলার ত্রিপুরা সরকারি অতিথিশালায় সংবাদ সম্মেলনে এই সুব্রামানিয়ম স্বামী বাংলাদেশ দখল করার হুমকী দিয়েছিলেন। সেই সাথে তিনি বলেছিলেন শেখ হাসিনার প্রতি ভারতের সমর্থন আছে।\nসম্প্রতি আগরতলা বিমানবন্দর সম্প্রসারণের জন্য বাংলাদেশের কাছে ব্রাহ্মণবাড়িয়া জেলার কিছু ভূমি প্রয়োজন বলে দাবি জানিয়েছে ভারত। স্বরাষ্ট্রমন্ত্রী আসাদুজ্জামান খান কামাল ২০১৯ সালের ২৯ জুলাই “নিউ এজ” পত্রিকাকে নিশ্চিত করে বলেন, ভারতের কাছ থেকে এ ধরনের একটি প্রস্তাব এসেছে। আর পররাষ্ট্র প্রতিমন্ত্রী শাহরিয়ার আলম জানিয়েছেন, বাংলাদেশ অংশ ভারত আগরতলা বিমানবন্দরের কিছু লাইট বসাতে চেয়েছে মাত্র। উল্লেখ্য আওয়ামী লীগ ক্ষমতায় আসার পর ভারতের দাবি অনুযায়ী ট্রানজিট ও ট্রেন্সশিপমেন্ট সুবিধা দিয়েছে। কিন্তু বিনিময়ে বাংলাদেশ আজ পর্যন্ত কোন সুবিধা ভারতের কাছ থেকে আদায় করতে পারেনি। বাংলাদেশ এবং নেপালের মধ্যে যোগাযোগের জন্য ৭ বিঘা জমি (৭ বিঘা করিডোর) প্রায় কয়েক দশক ধরে বাংলাদেশ কর্তৃপক্ষ ভারতীয় কর্তৃপক্ষের কাছে দাবি জানিয়ে আসছে। কিন্তু ভারতীয় কর্তৃপক্ষ আজ পর্যন্ত বাংলাদেশকে তা দেয়নি। এই ৭ বিঘা করিডোর ভারত দিলে, বাংলাদেশ এবং নেপালের মধ্যে ব্যবসায়িক সহ সব ধরনের যোগাযোগ বৃদ্ধি পেতো এবং দুই দেশই লাভবান হতো। নেপাল বাংলাদেশের সমুদ্র বন্দর ব্যবহার করতে পারতো। বাংলাদেশ শুল্ক পেতো।\nবর্তমান ক্ষমতাসীন সরকার যতই ভারত বাংলাদেশ বন্ধুত্বের কথা বলুক না কেনো। ভারত-বাংলাদেশ সীমান্তে, ভারত কিন্তু বন্ধুত্বের প্রমাণ দেয় না। গত দশ বছরে ভারত বাংলাদেশ সীমান্তে ভারতীয় সীমান্ত রক্ষী বাহিনী (বিএসএফ) প্রায় ১ হাজারেও অধিক বাংলাদেশীকে হত্যা করেছে। যা পাকিস্তান-ভারত এমনকি ইসরাইল-ফিলিস্তিন সীমান্তে হত্যার চেয়ে অনেক বেশী। সীমান্তে বাংলাদেশীদের হত্যা নিয়ে সরকারকে কোন পদক্ষেপ গ্রহণ করতে দেখা যায় না। এমনকি বর্ডার গার্ড বাংলাদেশ (বিজিবি) এর কোন তৎপরতা দেখা যায় না। অস্ত্র হাতে সীমান্তে বিজিবি যেনো কাঠের পুতুল। সীমান্তে বিজিবি কেনো নিষ্কৃয় ? কেনোই বা সরকারের এই নিষ্কৃয়তা ? আওয়ামী লীগ সরকার এবং ভারতের মধ্যে কি কোন চুক্তি রয়েছে ? যার কারণে বাংলাদেশ সরকার নির্দ্বিধায় ভারতের সব আবদার মেনে নিতে বাধ্য হচ্ছে। দেশের সার্বভৌমত্বের প্রশ্নে আওয়ামী লীগ সরকারের এই নিষ্কৃয়তা এবং অস্পষ্টতা বাংলাদেশের সার্বভৌমত্বকে বিপন্ন করছে। বিপন্ন হচ্ছে রাষ্ট্র। অনিশ্চিত গন্তব্যের পথে ধাবিত হচ্ছে বাংলাদেশ।\nTagged মাহফুজুর রহমান\nচটজলদি ওজন কমাতে চান? তাহলে প্রতিদিন এক চামচ করে জিরা


অক্টোবরের মধ্যেই ভারতের বাজারে আসবে করোনার ভ্যাকসিন! – BangaliTalks\nHome / HEALTH / অক্টোবরের মধ্যেই ভারতের বাজারে আসবে করোনার ভ্যাকসিন!\nসংস্থাটি জানিয়েছে, অক্সফোর্ড বিশ্ববিদ্যালয়ের সঙ্গে যৌথভাবে ভারতে তারা কভিড ভ্যাকসিন তৈরি করবে। আর পরিকল্পনা মাফিক কাজ এগোলে আগামী অক্টোবরের মধ্যেই ভারতের বাজারে এই মারণ ভাইরাসের টিকা চলে আসবে বলেও আশ্বস্ত করেছে তারা।\nকরোনার টিকার অপেক্ষায় পথ চেয়ে আছে গোটা বিশ্ব। ভ্যাকসিন আবিষ্কার না হওয়া পর্যন্ত এই মারণ রোগ থেকে মুক্ত হওয়ার কোনো আশা নেই বলে মন্তব্য করেছেন জাতিসংঘের প্রধান। এমন এক সময়ে বিভিন্ন মহলে আশা জাগিয়ে ভ্যাকসিন তৈরির লক্ষ্যে এরই মধ্যে বেশ কয়েক দাপ এগিয়ে গিয়েছেন অক্সফোর্ড বিশ্ববিদ্যালয়ের বিজ্ঞানীরা। মানব শরীরে এর ট্রায়াল শুরু হয়ে গিয়েছে। অক্সফোর্ডের এই গবেষণায় বিশ্বের যে সাতটি প্রতিষ্ঠান যুক্ত হয়েছে তার মধ্যে অন্যতম ভারতের সেরাম ইনস্টিটিউট। অক্সফোর্ডের গবেষকদের সঙ্গে প্রতিনিয়ত কাজ করে চলেছেন পুনের এই সংস্থার বিজ্ঞানীরাও।\nসেরাম ইনস্টিটিউটের সিইও আদর পুনাওয়ালা বলেন, অক্সফোর্ড বিশ্ববিদ্যালয়ের বিশেষজ্ঞ ডক্টর হিলের সঙ্গে আমাদের দল কাজ শুরু করেছে। আগামী ২ থেকে ৩ সপ্তাহের মধ্যে ভ্যাকসিন উৎপাদন শুরু করা সম্ভব হবে বলে আমাদের প্রত্যাশা। এর পরে প্রাথমিকভাবে প্রথম ছয় মাসের মধ্যে আমরা ৫০ লক্ষ ডোজ উৎপাদন করতে পারব। এর পরে বাড়িয়ে মাসে এক কোটি ডোজ করোনা ভ্যাকসিন উৎপাদন করার সক্ষমতা আমরা অর্জন করব।\nPrevious বাঙালি তরুণী অক্সফোর্ডের করোনার ভ্যাকসিন গবেষক দলে…\nNext বাদুড়ের কোনো দোষ নাই করোনার‌ই বিবর্তন হয়েছে!


নিশীথ সূর্যের দেশঃ নরওয়ে - ইতিবৃত্ত\nBy Asrafun Nahar Runa\t On Mar 26, 2018 Last updated Mar 26, 2018\nনরওয়ের নর্থক্যাপ এ মধরাতের সূর্য অবলোকন source: eleniandchris.com\nবিশ্বজুড়ে স্ক্যান্ডিনেভিয়ান এই দেশটির পরিচিতি মূলত মধ্যরাতের সূর্যের দেশ হিসেবে থাকলেও এটি ছাড়াও এই দেশটির বিশেষত্ব হিসেবে রয়েছে এর বিস্ময়কর প্রাকৃতিক সৌন্দর্য্য যেমনঃ রুপকথার গল্পের মত সুন্দর সব সমুদ্রখাত, অরোরা বোরিয়ালিস বা উত্তরের আলো, তুষার ঢাকা বিস্তৃত মালভুমি আর অবিশ্বাস্য সুন্দর সব পর্বতমালা।\nমধ্যরাতের সূর্যের মত আরও একটি মনোমুগ্ধকর ঘটনা হচ্ছে রাতের আকাশ জুড়ে বর্ণীল আলোর খেলা যা অরোরা বোরিয়ালিস বা নর্দার্ণ লাইটস নামে পরিচিত। নরওয়েতে গ্রীষ্মকালে ৬ মাস যেমন সূর্যের আলো থাকে তেমনি শীতকালে এই অঞ্চলটি অন্ধকারাচ্ছন্ন থাকে। আর এই সময়েই দেখা মেলে অরোরা বোরিয়ালিস বা সুমেরুপ্রভা। এই মহাজাগতিক আলোর খেলা সেপ্টেম্বর থেকে মার্চ পর্যন্ত অন্ধকার রাত্রিতে দেখতে পাওয়া যায়। সাধারনত উচ্চ অক্ষাংশ অঞ্চল সমূহে এই ঘটনা দেখা যায় এবং নরওয়ে ছাড়াও পৃথিবীর অন্যান্য মেরু অঞ্চলেও অরোরা দেখতে পাওয়া যায়।\nসুমেরুপ্রভা সৃষ্টি হয় বায়োমন্ডলের থার্মোস্ফিয়ারে থাকা অক্সিজেন ও নাইট্রোজেন পরমাণুর সঙ্গে ম্যাগনেটোস্ফিয়ার থেকে আসা চার্জিত ইলেক্ট্রন এবং প্রোটন কণার সংঘর্ষের ফলে। এই সংঘর্ষের ফলে চার্জিত কণা সমূহ থেকে পরমাণু কণাগুলো কিছু শক্তি লাভ করে এবং তা ঐসকল পরমাণু কণায় সঞ্চিত থাকে। এই অভ্যন্তরীণ সঞ্চিত শক্তি যখন আলোকশক্তি হিসেবে বিকিরিত হয়, তখনই অরোরা দেখা যায়। নরওয়ে ছাড়াও আলাস্কা, কানাডা, সুইডেন, ফিনল্যান্ড এবং আইসল্যান্ডেও অরোরা দেখা যায়।\nঅরুরা বোরিয়ালিস বা সুমেরু প্রভা source: touropia.com\nনরওয়েতে রয়েছে হাজার হাজার নয়নাভিরাম হ্রদ। মনোমুগ্ধকর সৌন্দর্য্যের পাশাপাশি এ সকল হ্রদে পাওয়া যায় ইউরোপের সবচেয়ে সুস্বাদু স্যামন মাছ। নরওয়ে এই সুস্বাদু স্যামন বিশ্বের প্রায় ১০০ টি দেশে রপ্তানি করে থাকে। হ্রদের কিনার ধরে রয়েছে জেলেদের সারি সারি কেবিন। এছাড়াও ইউরোপের সবচেয়ে গভীর হ্রদ Hornindalsvatnet নরওয়েতে অবস্থিত । এই হ্রদের আয়তন ৫১ বর্গ কি.মি., গভীরতা ৫১৪ মিটার (১৬৮৬ ফুট)। এর উপরিভাগ সমুদ্রপৃষ্ঠ থেকে ৫৩মি. (১৭৪ ফুট) উচুতে এবং তলদেশ সমুদ্রপৃষ্ঠ থেকে ৪৬১ মি. (১৫১২ ফুট) গভীরে।\nনরওয়ের সৌন্দর্য্যের আধার বলা হয় উত্তর নরওয়েতে অবস্থিত লোফোটেন দ্বীপপুঞ্জকে। এখানে দৃষ্টিনন্দন বেলাভূমি থেকে শুরু করে আরও রয়েছে সুউচ্চ পর্বত শ্রেণি, রহস্যময় সমুদ্র খাড়ি, ছবির মত সুন্দর জেলেদের গ্রাম আর সবুজের সমারোহ। কিছু সূত্র হতে জানা যায় যে এই দ্বীপে ১১,০০০ বছর ধরে জনবসতি রয়েছে যদিও প্রত্নতত্ত্ব বিভাগ শুধু ৫,০০০ বছরেরই পুরনো বসতির সন্ধান পেয়েছে। লোফোটেন, লৌহ যুগের ধ্বংসাবশেষ ছাড়াও ভাইকিং ইতিহাসের জন্য বিখ্যাত। এখানে একটি ভাইকিং মিউজিয়াম রয়েছে যা ভাইকিং ইতিহাসের বিভিন্ন সাক্ষ্য বহন করে আছে।\nহ্রদের তীরে জেলেদের কাঠের কেবিন\nনরওয়ে শুধুমাত্র প্রাকৃতিক সৌন্দর্য্যের জন্য নয়, এর ইতিহাস এবং বর্ণীল সংস্কৃতির জন্যও সুপরিচিত। নরওয়ের শহর এবং নগরগুলো সার্বজনীন এবং নজর কাড়া স্ক্যান্ডিনেভিয়ান স্থাপত্যে ভরপুর।\nনরওয়ের ইতিহাসের একটি গুরুত্বপূর্ণ অধ্যায় ভাইকিং সম্প্রদায়ের নরওয়ে আক্রমণ। যারা ৮০০ থেকে ১,০৬৬ খ্রিষ্টাব্দ পর্যন্ত এই দেশে রাজত্ব করে। ঐতিহাসিকভাবে, নরওয়েতে ভাইকিং যুগের সূচনা হয় ৭৯৩ খ্রিষ্টাব্দে লিন্ডিস্ফার্ন মনাস্ট্রি আক্রমনের মধ্য দিয়ে আর শেষ হয় ১,০৬৬ খ্রিষ্টাব্দে স্ট্যামফোর্ড ব্রিজ যুদ্ধের মাধ্যমে, যেখানে রাজা হেরাল্ড এর বাহিনী ভাইকিংদের পরাজিত করে। এরপর ভাইকিংরা স্কটল্যান্ড, আয়ারল্যান্ড, গ্রীনল্যান্ড এবং নরওয়ের বিভিন্ন উপকূলীয় অঞ্চলে বসবাস শুরু করে। নরওয়ের ভাইকিংরাই কলম্বাসের আমেরিকা আবিষ্কারের বহু আগেই ফিনল্যান্ড এবং বর্তমান আমেরিকা আবিষ্কার করে। জাহাজ চালনায় দক্ষতা এবং অস্ত্র তৈরিতে তাদের নৈপুন্যের জন্য ভাইকিংরা পুরো ইউরোপ জুড়ে ত্রাসের সৃষ্টি করতে সক্ষম হয়। যদিও ইতিহাসে ভাইকিংরা রক্ত পিপাসু, বর্বর, লুটেরা হিসেবে পরিচিত, কিন্তু তাদের সমৃদ্ধির ইতিহাসও রয়েছে। ভাইকিংরা বিভিন্ন ব্যবসা বাণিজ্যে জড়িত ছিলো এবং তাদের এই ব্যবসা ইউরোপ ছাড়িয়ে বাইজেন্টাইন সাম্রাজ্য এবং বাগদাদ পর্যন্ত বিস্তৃত ছিলো।\nনরওয়ের প্রাচীন স্থাপনাগুলোর মধ্যে ফ্রেডরিকস্ট্যাড দূর্গ, স্ট্যাইভ চার্চ, নিডারোস ক্যাথেড্রাল, জার্মান স্থাপনার আদলে তৈরি বাণিজ্যিক ভবন ইত্যাদি উল্লেখযোগ্য।\nনয়নাভিরাম লোফোটেন দ্বীপপুঞ্জ source: touropia.com\nফ্রেডরিকস্ট্যাড দূর্গ নরওয়ের প্রাচীন স্থাপনা গুলোর মধ্যে একটি এবং বলা হয়ে থাকে যে এই দুর্গটি স্ক্যান্ডিনেভিয়ার সবচেয়ে ভালোভাবে সংরক্ষিত প্রাচীন শহর। এই দুর্গটি ১৬৬৩ থেকে ১৬৬৬ সালের মধ্যে স্থাপন করা হয়।\nমধ্যযুগে ১২ থেকে ১৩ শতকের মাঝে, নরওয়েতে প্রায় ১০০০ স্ট্যাইভ চার্চ নির্মাণ করা হয় এবং ১৯ শতকের শুরু অবধি প্রায় ১৫০ টি স্ট্যাইভ চার্চ টিকে ছিলো। এদের মধ্যে অনেকগুলো একটি ধর্মীয় আন্দোলনের অংশ হিসেবে ধ্বংস করে দেয়া হয় যার মধ্যে মাত্র ২৮ টি এখনও টিকে আছে। নরওয়ের লাস্টার এ অবস্থিত আর্ন্স স্ট্যাইভ চার্চটিকে ইউনেস্কো ওয়ার্ল্ড হেরিটেজ সাইট হিসেবে ঘোষণা করেছে।\nইউনেস্কোর ওয়ার্ল্ড হেরিটেজ সাইট হিসেবে ঘোষিত আর্ন্স স্ট্যাইভ চার্চ\nবিশ্বের দীর্ঘতম সুড়ঙ্গ পথ\nসর্বশেষ বিষয় হচ্ছে, বর্তমান বিশ্বে নরওয়ের পরিচয় শান্তির দেশ হিসেবে। নরওয়ে অনেকবার বিশ্বের সবচেয়ে শান্তিপূর্ণ দেশের তালিকায় ছিলো। নরওয়ের জনগন বিশ্বের সবচেয়ে সুখী জনপদ এবং এর পেছনে কারণ হছে তাদের দীর্ঘায়ু, শারীরিক সুস্থতা, ব্যক্তি স্বাধীনতা এবং সামাজিক সহায়তা। এছাড়াও নরওয়ের অপরাধ প্রবণতা একেবারে কম এবং এই দেশটি জীবন ধারনের জন্য নিরাপদ।\nতুষার শুভ্র সুমেরু শিয়াল source: telegraph.co.uk\nতাই কেউ যদি মধ্যরাতের সূর্যের স্বাক্ষী হতে চান বা উপভোগ করতে চান মেরুপ্রভার বর্ণীল আলোর খেলা, তাহলে ঘুরে আসতে পারেন অনন্য সুন্দর নরওয়ে থেকে। যদিও পর্যটকদের জন্য নরওয়ে একটু ব্যয়বহুল, তবে এর নয়নাভিরাম সৌন্দর্য্যে তাদের পয়সা উসূল হয়েই যাবে।


বিনামূল্যে ব্ল্যাকবেরী অ্যাপ্লিকেশন, সফটওয়্যার, থিম, মানচিত্র, গেম, রিংটোন, ওয়ালপেপার ডাউনলোড করুন: David Jones II\nপাতা » সফ্টওয়্যার » David Jones II\nদ্বারা অনুসন্ধান "David Jones II" ডেভেলপার: নতুন এপস\nডেভেলপার: David Jones II বিভাগ: লাইফস্টাইল, শপিং সরঞ্জাম তারিখ আপলোড:5Jan 13\nScan and Save - Italy - ওপেন সোর্স, বিন্দু, স্ক্যান এবং দোকান. এটা যে সহজ. এবং স্ক্যান আইটি (ইতালি) কিছু বড় BUCKS আপনি সংরক্ষণ করতে পারবেন সংরক্ষণ করুন. এটি একটি ইউপিসি / বাংলাদেশের কোড স্ক্যান এবং যে আইটেমটি জন্য Amazon.it দাম...\nScan and Save - España - ওপেন সোর্স, বিন্দু, স্ক্যান এবং দোকান. এটা যে সহজ. স্ক্যান করুন এবং সংরক্ষণ ES (স্পেন) কিছু বড় BUCKS আপনি সংরক্ষণ করতে পারবেন. এটি একটি ইউপিসি / বাংলাদেশের কোড স্ক্যান এবং যে আইটেমটি জন্য Amazon.es দাম...\nডেভেলপার: David Jones II বিভাগ: গৌণ ভ্রমণ, মানচিত্র ন্যাভিগেশন মূল্য: 0.99 US$ তারিখ আপলোড:5Jan 13\nCell ID Area Alarm - এমনকি একটি GPS সংকেত ছাড়াই এলার্ম পান! সেল আইডি এলাকা এলার্ম যাও এলার্ম বন্ধ যে যায় যখন আপনার ব্ল্যাকবেরি একটি কাস্টমাইজড কোষ আইডি সংযোগ তৈরি কোষ ID-র ব্যবহার করে. একটি দীর্ঘ দিন পর ট্রেন বা বাসে কাজ করা থাকে...\nGPS Information - জিপিএস তথ্য আপনি আপনার উপায় আপনাকে পেতে চান পান. জিপিএস তথ্য আপনার অক্ষাংশ, দ্রাঘিমাংশ, গতি, শিরোনাম, উচ্চতা, এবং এমনকি ঠিকানা কাছাকাছি দেখাতে পারেন প্রদর্শন করা হয়. আপনি আপনার ভ্রমনের প্রদর্শিত তথ্য ব্যবহার ভাল...\nSpeedometer and Direction - এক পালিশ - করা সব এটি আপনার গতি এবং অভিমুখ পেতে নেয়. আপনার সহজ পড়া কিলোমিটার গতি প্রতি ঘন্টায় (কিমি / ঘঃ) বা মাইল প্রতি ঘন্টায় (MPH) প্রদর্শন. সহজেই আপনি একটি স্পেস বার সঙ্গে এটি টগল করতে পারেন অথবা...\nScan and Save - France - ওপেন সোর্স, বিন্দু, স্ক্যান এবং দোকান. এটা যে সহজ. স্ক্যান করুন এবং সংরক্ষণ FR কিছু বড় BUCKS আপনি সংরক্ষণ করতে পারবেন. এটি একটি ইউপিসি / বাংলাদেশের কোড স্ক্যান এবং যে আইটেমটি জন্য Amazon.fr 'গুলি দাম...\nScan and Save UK - ওপেন সোর্স, বিন্দু, স্ক্যান এবং দোকান. এটা যে সহজ. স্ক্যান করুন এবং সংরক্ষণ ইউকে কিছু বড় BUCKS আপনি সংরক্ষণ করতে পারবেন. এটি একটি ইউপিসি / বাংলাদেশের কোড স্ক্যান এবং যে আইটেমটি জন্য Amazon.co.uk 'গুলি দাম...


ভারতের সঙ্গে সুসম্পর্ক গড়তে মরিয়া আমেরিকা, লাদাখে চিনের আগ্রাসন নিয়ে ফের হুঁশিয়ারি, Mark espar said that USA is monitoring China's movement across LAC very closely - Bengali Oneindia\nটোকিও অলিম্পিক টেনিসে ফের ধাক্কা, করোনার কারণে ছিটকে গেলেন মার্কিন কোকো\n1 min ago Tokyo Olympics : সেমিফাইনালে পৌঁছতে ব্যর্থ ইতিহাস রচনাকারী মানা, ছিটকে গেলেন ভারতের নটরাজও\n23 min ago রাজ্যের ফের করোনায় আক্রান্ত ও মৃত্যুতে সংখ্যা বৃদ্ধি, বাড়ল পজিটিভিটি রেটও\n30 min ago শ্রীজেশ পরাস্ত ৭ বার! টোকিও অলিম্পিক হকিতে অস্ট্রেলিয়ার কাছে লজ্জার হার ভারতের\n32 min ago লক্ষ্য ২০২৪, পিকের চালে দিল্লিতে মমতা\nভারতের সঙ্গে সুসম্পর্ক গড়তে মরিয়া আমেরিকা, লাদাখে চিনের আগ্রাসন নিয়ে ফের হুঁশিয়ারি\n| Published: July 21 2020, 23:17 [IST]\nভারতের পাশে দাঁড়িয়ে চিনকে ফের একবার সতর্কবার্তা দিল মার্কিন যুক্তরাষ্ট্র। চিনকে তোপ দেগে মার্ক এসপার বলেন, চিনা সেনার গতিবিধি ও কার্যকলাপ ভারত সীমান্তে উত্তেজনা তৈরি করছে। ইচ্ছাকৃত ভাবে সীমান্তে অস্থিরতা সৃষ্টির চেষ্টা চলছে। তবে দুদেশের মধ্যে আলোচনার বাতাবরণ এখনও রয়েছে দেখে মার্কিন যুক্তরাষ্ট্র সন্তুষ্ট বলে জানান প্রতিরক্ষা সচিব।\nভারত ও চিনের মধ্যে যে ঘটনাপ্রবাহের উপর নজরদারি\nএই বিষয়ে মঙ্গলবার মার্কিন প্রতিরক্ষা সচিব মার্ক এসপার বলেন ভারত চিন সীমান্তে চলা প্রতিটি ঘটনায় কড়া নজর রেখেছে আমেরিকা। এসপার জানান ভারত ও চিনের মধ্যে যে ঘটনাপ্রবাহ চলছে, তাতে নজর রাখা হয়েছে। পর্যবেক্ষণ করছে আমেরিকা।\nগালওয়ান সংঘর্ষের একমাসেরও বেশি সময় পার হয়েছে\nগালওয়ান সংঘর্ষের পর কেটে গেছে এক মাস। সাম্প্রতিক ঘটনা অনুযায়ী, লাদাখে ভারত-চিন সীমান্ত পরিস্থিতি স্বাভাবিক করার চেষ্টা চলছে দু'দেশের তরফে। গালওয়ান থেকে সেনা সরাচ্ছে চিন। এই পরিস্থিতিতে গালওয়ান সংঘর্ষের ঠিক এক মাস পর লাদাখ সফরে যান প্রতিরক্ষা মন্ত্রী রাজনাথ সিং। এর আগে চলতি মাসের গোড়ার দিকে সেখানে গিয়েছিলেন নরেন্দ্র মোদীও।\nভারত-চিন সেনার বৈঠক\nএদিকে গত সপ্তাহের মঙ্গলবার পূর্ব লাদাখের পরিস্থিতি নিয়ন্ত্রণে আনতে চতুর্থ দফায় বৈঠক করে ভারত-চিনা সেনা৷ এই মিলিটারি বৈঠকের পর সেনার তরফে বলা হয়, ভারত ও চিন পূর্ব লাদাখ থেকে সম্পূর্ণভাবে সেনা প্রত্যাহারের বিষয়ে দায়বদ্ধ৷ কিন্তু, এই প্রক্রিয়াটি জটিল হওয়ায় তা যাচাইয়ের প্রয়োজন রয়েছে বলে মনে করছে ভারতীয় সেনা৷\nবৈঠকে নেওয়া হয় কোন সিদ্ধান্ত?\nচিনের কাছে ভারতের দাবি\nএর আগে গত ৩০ জুনের সামরিক বৈঠকের শর্ত মেনে গালওয়ান উপত্যকার ১৪ নম্বর পেট্রোলিং পয়েন্ট, গোগরা ও হট স্প্রিং এলাকা থেকে ১ কিলোমিটারেরও বেশি পিছিয়েছে ভারতীয় সেনা। তবে এরই মধ্যে ভারত কড়া বার্তা দিয়ে বেজিংকে স্পষ্ট জানিয়ে দিল যে লাদাখের আসেপাসের এলাকা থেকে পূর্ণাঙ্গ সেনা প্রত্যাহার করতে হবে বেজিংকে।\nলাদাখে ভারতের নজরদারি\nযেকারণে বিবাদ এই অঞ্চলে\nছাড়িয়ে গেল ৪ লক্ষ মৃতের গণ্ডি, কিন্তু সর্বাধিক করোনা কবলিত দেশের মধ্যে মৃত্যুহার সর্বানিম্ন ভারতেই\nমোদীর পাশে বাইডেন, কোভিড বিদ্ধস্ত ভারতকে ৪ কোটি মার্কিন ডলার সাহায্যের ঘোষণা আমেরিকার\nMark espar said that USA is monitoring China's movement across LAC very closely\nStory first published: Tuesday, July 21, 2020, 23:17 [IST]


প্রকাশিত: ০৬:২৭ পিএম, ০১ জুন ২০২০\nকক্সবাজারে জ্যামিতিক হারে বাড়ছে করোনা আক্রান্তের সংখ্যা। নানা পেশার মানুষের মাঝে জেঁকে বসছে করোনা। দিন দিন রোগী বাড়ায় কক্সবাজারে বিদ্যমান আইসোলেশন সেন্টারে রোগী সংকুলন হচ্ছে না। মুক্ত হাওয়ায় করোনা রোগীদের মানসিক প্রশান্তি ও অন্যান্য সুযোগ সুবিধার কথা চিন্তা করে সৈকতের ঢেউয়ের কাছের তারকা হোটেলে ২ শতাধিক শয্যার আইসোলেশন সেন্টার চালুর প্রক্রিয়া চলছে। সী-ইন পয়েন্টের বালিয়াড়ির তীরে গড়া সী-প্রিন্সেস হোটেলটি এ সপ্তাহেই আইসোলেশন সেন্টার হিসেবে চালু করতে ইতোমধ্যে তৎপরতা শুরু হয়েছে। কক্সবাজারের অতিরিক্ত জেলা প্রশাসক (রাজস্ব) মো. আশরাফুল আফসার বিষয়টি নিশ্চিত করেছেন।\nতিনি বলেন, কক্সবাজার সিভিল সার্জনের পক্ষে নতুন এই আইসোলেশন সেন্টারে চিকিৎসা সেবা দেয়া হবে। জেলা প্রশাসন ও সিভিল সার্জনের অফিস সমন্বিতভাবে এই আইসোলেশন সেন্টারের কার্যক্রম পরিচালনা করবে। তুলনামূলক যেসকল রোগীর উপসর্গ নেই, যারা মোটামুটি সুস্থ তাদের এই আইসোলেশন সেন্টারে রাখা হবে। আর যেসকল করোনা রোগী নিজের বাসায় থাকতে চান না বা বাসায় আলাদা থাকার ব্যবস্থা নেই তাদেরকেও এখানে রাখার সিদ্ধান্ত হয়েছে।\nকক্সবাজারের অতিরিক্ত জেলা প্রশাসক (রাজস্ব) মো. আশরাফুল আফসার বলেন, করোনা চিকিৎসার অন্যতম উপদান হলো নির্মল বাতাস। ফুসফুসে আঘাতহানা ভাইরাস করোনার বিরুদ্ধে লড়াই করতে আইসোলেশন রুমটি জানালার পাশে রাখতে নির্দেশনা দেয়া হয়। সেটি মাথায় রেখেই বিশ্বের দীর্ঘতম সমুদ্র সৈকতেই আইসোলেশন সেন্টার গড়তে উদ্যোগ নেয়া হয়েছে। এখানে সৈকতের নীল ঢেউ ও নির্মল হাওয়া উপভোগ করেই চিকিৎসা নিতে পারবেন করোনা আক্রান্তরা। হোটেলের প্রতিটি রুম থেকে উপভোগ করা যাবে সমুদ্র সৈকত। এই সপ্তাহেই চালু হবে সাগর পাড়ের ২০০ শয্যার নতুন এই করোনা আইসোলেশন সেন্টারটি।\nহোটেল সী-প্রিন্সেস'র সহকারী মহা-ব্যবস্থাপক (এজিএম) একরামুল বশর চৌধুরী সুমন বলেন, দেশে চলমান করোনা দুর্যোগে আক্রান্তদের সেবায় জেলা প্রশাসন আমাদের হোটেলটিকে আইসোলেশন সেন্টার করার প্রস্তাবনা দিয়েছে। রাষ্ট্রীয় প্রয়োজনে আমরা সহযোগী হতে প্রস্তুত। কিন্তু এটি করতে গিয়ে হোটেল এ্যামিনেটিস মেনটেনেন্স, বিদ্যুৎ বিল আর স্টাফ খরচ কিভাবে মেনটেইন হবে এ বিষয়ে জেলা প্রশাসন এখনও কিছু বলেনি। আমরা এত বড় প্রোপার্টি নিয়ে করোনার শুরু থেকেই চরম লোকসানে রয়েছি। সরকারি সিন্ধান্ত পালনের পাশাপাশি প্রোপার্টি রক্ষাও নৈতিক দায়িত্ব।\nউল্লেখ্য, কক্সবাজার মেডিকেল কলেজে স্থাপিত ল্যাবে গত ৬০ দিনে (রোববার পর্যন্ত) ৬ হাজার ৭৬৫ জন সন্দেহজনক রোগীর করোনা টেস্ট করা হয়। তারমধ্যে ৭৮১ জনের করোনা পজিটিভ পাওয়া যায়। এতে রোববার ২৫৮ জনের নমুনা পরীক্ষায় ৭০ জনের করোনা পজিটিভ এসেছে, যাদের মাঝে নতুন শনাক্ত হয়েছে ৬৬ জন। অপর ৪ জন রোগীর ফলোআপও পজিটিভ এসেছে।\nএদিনের ৬৪ জনসহ কক্সবাজার জেলার রোগী রয়েছে ৭০৫ জন। এরমধ্যে কক্সবাজার সদরে ২৮৬ জন, মহেশখালীতে ৩২ জন, টেকনাফে ৩২ জন, উখিয়ায় ৯৮ জন, রামুতে ২৭ জন, চকরিয়ায় ১৫৯ জন, কুতুবদিয়ায় ২ জন এবং পেকুয়ায় ৩৯ জন রয়েছেন। এছাড়া ৩৪ জন রোহিঙ্গাও রয়েছেন এদের মধ্যে। অন্যান্যরা কক্সবাজারের নিকটবর্তী বান্দরবান জেলা এবং চট্টগ্রামের সীতাকুঞ্জ, লোহাগাড়া ও সাতকানিয়ার বাসিন্দা।\nকক্সবাজার জেলা প্রশাসনের দেয়া তথ্যমতে, ইতোমধ্যে করোনায় সুস্থ হয়ে বাড়ি ফিরেছেন দেড় শতাধিক। সোবমার সকালে দুই তরুণসহ মারা গেছেন ১৬ জন। এরমধ্যে সদর উপজেলায় মৃত্যুবরণ করেছেন ১১ জন। বাকিরা রামু, চকরিয়া ও টেকনাফের।


এক কাপ কফি আপনার কি উপকার করতে পারে – জানলে চমকে যাবেন – প্রিয় বন্ধু বাংলা\nহোম > অন্যান্য > এক কাপ কফি আপনার কি উপকার করতে পারে – জানলে চমকে যাবেন\nশীতের জবুথবু সকালে গরম ধোঁয়া ওঠা এক কাপ কফি, বা অফিসের ব্যস্ত সিডিউলের মাঝে মাথা ধরে যাওয়া অবস্থা থেকে মুক্তি পেতে কয়েক চুমুক কফি! ভাবলেই মনটা ভালো হয়ে যায় – কিন্তু, শুধু আর মন ভালো করাই নয়! সাম্প্রতিক একটি গবেষণা কফির স্বাস্থ্য সম্পর্কিত আরেকটি নতুন যে দিক আবিষ্কার করেছে জানলে চমকে যাবেন!\nসাম্প্রতিক একটি গবেষণায় বলা হয়েছে নিয়মিত কফি খেলে স্থূলতা এবং ডায়াবেটিস-এর মত রোগ থেকে রক্ষা করতে শরীরে নিজের থেকেই ‘ফ্যাট ফাইটিং’ তৈরী হয়। ‘দ্য জার্নাল সাইন্টিফিক’ রিপোর্টে বলা হয়েছে যে মানুষের শরীরে এমন একটা জিনিস খুঁজে বার করতে হবে, যেটা কিনা ব্রাউন ফ্যাটের ফাংশন গুলির উপরে প্রভাব ফেলতে পারে। আর এর ফলে ক্যালরি এবং শরীরের অতিরিক্ত এনার্জি দ্রুত বার্ণ করে ফেলতে পারে।\nযেহেতু শরীরের অতিরিক্ত ফ্যাট থেকেই ডায়াবেটিসের মত রোগ শরীরে বাসা বাঁধার সুযোগ পায়, তাই শরীরের অপ্রয়োজনীয় ফ্যাট বা এনার্জি দ্রুত বার্ন করে ফেলা অত্যন্ত জরুরি। আর এবার গবেষক দলটি শরীরের ব্রাউন ফ্যাট ফাইটিং পরীক্ষা করবার জন্য, একটি হিট ইমেজিং কৌশল ব্যবহার করেন। আর সেখানে দেখা গেছে এই কাজে কফির ব্যবহার অনবদ্য।\nনটিংহাম ইউনিভার্সিটির প্রফেসর মাইকেল সাইমন্ডস এই প্রসঙ্গে জানিয়েছেন, আমাদের আগের গবেষণা থেকে আমরা জানতে পেরেছি যে ব্রাউন ফ্যাটটা সাধারণত মানুষের ঘাড়ের কাছে অবস্থিত। তাই ব্রাউন ফ্যাট গরম হয়ে গেলে অর্থাৎ কফি খাওয়ার সময় আমরা সেটা অনুভব করতে পারি এবং সেখান থেকে কিছু ছবি নিয়ে আমরা গবেষণা করি।\nতিনি আরও জানান, সেই গবেষণার ফলাফল ছিল ইতিবাচক এবং আমরা এখন নিশ্চিত যে কফিতে থাকা উপাদানগুলির মধ্যে এমন একটি ক্যাফিন উদ্দীপক আছে যেটা ব্রাউন ফ্যাট কে দ্রুত পুড়িয়ে ফেলতে সহায়তা করে। তাই আর কি? এবার থেকে মনের সুখে কফি খান, আর ডায়াবেটিসের মত জটিলতাকে জীবন থেকে দূরে রাখুন।\nট্যাগড mahanagar24x7 khobor news like the wall online আবিষ্কার ক্যাফিন ক্যালরি ডায়াবেটিস ডায়াবেটিস থেকে মুক্তি ধোঁয়া ওঠা কফি নটিংহাম ইউনিভার্সিটি প্রফেসর ব্রাউন ফ্যাট মাথা ধরা শীতকাল সাম্প্রতিক গবেষণা স্থূলতা\n“সবে তো ট্রেলার। সিনেমার এখনও অনেক বাকি।” দলবদল নিয়ে মুকুল রায়ের মন্তব্যে জল্পনা\nনিজে সমস্ত কৃতিত্ব নিতে গিয়েই বিপদ ডেকে এনেছেন মমতা? তৃণমূল আর ঘুরে দাঁড়াতে পারবে না?\n২৩ সে মে কি মুকুল রায়েরও ভাগ্যপরীক্ষা? কি চলছে রাজনৈতিকমহলে\nনোয়াপাড়া উপনির্বাচন ফলাফল: ষষ্ঠ রাউন্ডের শেষে কি হল?\nপ্রশাসনিক কর্তাদের জন্য এবার জারি নয়া ফরমান জল্পনা তুঙ্গে


দলবদলুর আগুন লাগল পদ্মবনেই! আলিপুরদুয়ার বিজেপি সভাপতির কড়া হুঁশিয়ারি রাজ্য কমিটিকে » The Kharagpur Post\nHome উত্তরবঙ্গ আলিপুরদুয়ার দলবদলুর আগুন লাগল পদ্মবনেই! আলিপুরদুয়ার বিজেপি সভাপতির কড়া হুঁশিয়ারি রাজ্য কমিটিকে\nদলবদলুর আগুন লাগল পদ্মবনেই! আলিপুরদুয়ার বিজেপি সভাপতির কড়া হুঁশিয়ারি রাজ্য কমিটিকে\nঅশ্লেষা চৌধুরী: ২ঘন্টা আগে নিজের Face book ওয়ালে দু’লাইনের একটি পোষ্ট করেছেন বিজেপির আলিপুরদুয়ার জেলা সভাপতি গঙ্গাপ্রসাদ শর্মা। লিখেছেন, “ধন্যবাদ রাজ্য বিজেপিকে আমাকে শো-কজ নোটিশের জন্য। উচিৎ উত্তর পাবেন।” এই দু’ঘন্টার মধ্যেই ১১৬টি লাইক, ১০টা শেয়ার আর ৬৮টা কমেন্ট। কমেন্ট বক্সে রাজ্য কমিটির বিরুদ্ধে ক্রোধ আর গঙ্গা প্রাসাদের সমর্থনে প্রতিক্রিয়া উপচে পড়ছে ছোট বড় বিজেপি নেতা আর কর্মীদের। ‘দাদা আপনার সঙ্গে আছি’ বার্তা দিয়েছেন তাঁরা। সব মিলিয়ে রাজ্য কমিটিকে হুঁশিয়ারি দেওয়ায় কর্মীদের হৃদয় ছুঁয়ে বিজেপি কর্মী সমর্থকদের গঙ্গা দা!\nএই পোষ্টের মাত্র আধঘন্টা আগে রাজ্য বিজেপির সহ-সভাপতি প্রতাপ ব্যানার্জীর শো-কজ লেটার পেয়েছেন গঙ্গা প্রসাদ। চিঠিতে বলা হয়েছে বিজেপি সভাপতি দিলীপ ঘোষের বকলমে চিঠি দিচ্ছেন প্রতাপ। দলবিরোধী মন্তব্যের জেরে আলিপুরদুয়ারের বিজেপি জেলা সভাপতি গঙ্গাপ্রসাদ শর্মাকে শোকজ করা হয়েছে। গঙ্গাপ্রসাদকে শোকজ করে সাতদিনের মধ্যে জবাব চাওয়া হয়েছে। অভিযোগ গঙ্গাপ্রসাদ শর্মা সংবাদ মাধ্যমে ‘দলবিরোধী’ মন্তব্য করেছিলেন।\nঘটনা ১৮ই ডিসেম্বর, গঙ্গা প্রসাদ খবর পেয়েছেন পরের দিনই অর্থাৎ ১৯ ডিসেম্বর মেদিনীপুরে অমিতের শাহী সভায় তৃণমূল থেকে বিজেপিতে যোগ দিচ্ছেন আলিপুরদুয়ারের প্রাক্তন তৃণমুল সাংসদ দশরথ তিরকে। এই যোগদান প্রসঙ্গে, গঙ্গাপ্রসাদ শর্মার মন্তব্য করেছিলেন, ‘এখন জেলায় দলে কোনও পদ খালি নেই। কাউকে পদ দেওয়া যাবে না।‘ আর এমন ঘটনার জন্যই তাঁর কাছে জবাব জানতে চাওয়া হয়েছে। উত্তরে গঙ্গাপ্রসাদের ওই ছোট্ট পোষ্ট আগুন লাগিয়েছে বিজেপিতে।\nএরপরেই গঙ্গা প্রসাদ শর্মার ঐ পোস্ট, যেটা ঘিরে তোলপাড় সোশ্যাল সাইট এবং সেইসাথে রাজনৈতিক আঙিনা। নানান ধরণের কমেন্টের বন্যা বয়ে গিয়েছে সেই পোস্টে। কেউ কেউ লিখেছেন, আমরা আপনার পাশে আছি দাদা, কেউ লিখেছেন জেলার অনেক করমিয়াপনার সাথে আছে, আপনি সঠিক উত্তর দিন, তো আবার কেউ জানতে চেয়েছেন এমন পোস্টের কারণ। কিন্তু গোটা বিষয় নিয়ে মুখে যেন কুলুপ এঁটেছেন গঙ্গা প্রসাদ শর্মা। তবে গঙ্গা প্রসাদ যা করেছেন তা একা করেননি। দশরথ তিরকের বিজেপিতে যোগদানের পরই বিজেপি কর্মীদের মধ্যে ক্রোধের আগুন ক্রমশ মাথা চাড়া দিচ্ছে। তাঁদের অনেকেই বলছেন দশরথ তিরকের মত ‘লুটেরা’, অত্যাচারী তৃনমূল ছেড়ে বিজেপিতে চলে এলে বরং তৃনমূল করাটাই বুদ্ধিমানের কাজ হবে। বিজেপির এই কর্মীরাই গঙ্গাপ্রসাদের পোষ্টের জবাব দিতে গিয়ে বলেছেন,”দাদা ঠিকই করেছেন আপনি।”\nদশরথ পদ্ম শিবিরে যোগ দিতেই আলিপুরদুয়ারে শুরু হয়ে গিয়েছিল বিক্ষোভ। দশরথ তিরকের বাসস্থান কুমারগ্রাম ব্লকে প্রথম বিক্ষোভ শুরু হয়। বিজেপি কর্মীরা দলীয় পতাকা হাতে আলিপুরদুয়ার জেলার কুমারগ্ৰাম ব্লকের কামাখ্যাগুড়িতে বিক্ষোভ দেখাতে শুরু করে। তাদের বক্তব্য, তৃণমূলের হার্মাদ দশরথ তিরকেকে কোনমতেই দলে নেওয়া যাবে না। দশরথ তিরকের দলে কোন ঠাঁই নেই । এদিন কামাখ্যাগুড়ি প্রধান সড়কে নেমে বিক্ষোভ দেখায় বিজেপি কর্মী সমর্থকরা। প্রচন্ড বিক্ষোভ তৈরি হয় আলিপুরদুয়ার জেলা বিজেপির সাধারণ সমর্থকদের মধ্যে। মঙ্গলবারই সন্ধ্যার আগে জেলার কামাখ্যাগুড়ি, বারোবিশা ও কুমারগ্রামে দশরথ তিরকের কুশপুতুল দাহ করেন বিজেপি কর্মীরা।\nসোমবারই দুর্গাপুরে দিলীপ ঘোষের সভায় ‘কয়লা মাফিয়া রাজু ঝা’ কে দলে নেওয়া নিয়ে কথা কাটাকাটি, হাতাহাতি থেকে চেয়ার ছোঁড়াছুঁড়িতে জড়িয়ে পড়েন নব্য বনাম আদি বিজেপির কর্মীরা। কিন্তু সেটা ছিল কর্মী সমর্থকদের ব্যাপার। তার ২৪ঘন্টার মধ্যে একজন জেলা সভাপতির এই পোষ্ট বুঝিয়ে দিয়েছে আগুন অনেক ভেতরে লেগেছে।\nউল্লেখ্য, এমন একটি শো’কজ লেটার বিজেপির অন্যতম নেতা তথা সাধারণ সম্পাদক সায়ন্তন বসুও পেয়েছেন। পাণ্ডবেশ্বরের তৃণমূল বিধায়ক জিতেন্দ্র তিওয়ারি তৃণমূল থেকে বিজেপিতে আসার প্রক্রিয়ার মাঝখানে বিবৃতি দিয়েছিলেন সায়ন্তন। আর তারপরই জিতেন্দ্র নিজের সিদ্ধান্ত বদলে তৃনমূলেই থেকে যান। সায়ন্তনের সেই মন্তব্য ভাল ভাবে নেয়নি রাজ্য যে কারনে গঙ্গা প্রাসাদের সাথে তাঁকেও শো-কজ করা হয়েছে। আগুনের আশঙ্কা কী তবে খোদ হেড কোয়ার্টারেই?\nPrevious articleঝি কে মেরে বউ কে শিক্ষা দীলিপের! দলবদলুদের নিয়ে বিক্ষোভ ঠেকাতে সায়ন্তনকে শোকজ দিলীপের\nNext articleকাঁথিতে শুভেন্দুকে ‘মীরজাফর’ প্রতিপন্ন করার সভা তৃণমূলের! থাকছেননা অসুস্থ শিশির, পাল্টা সভা শুভেন্দুর